**ΠΡΑΣΙΝΕΣ ΠΟΛΙΤΙΣΤΙΚΕΣ ΔΙΑΔΡΟΜΕΣ**

**22-25 Μαΐου 2025**

**ΑΝΑΛΥΤΙΚΟ ΠΡΟΓΡΑΜΜΑ ΕΚΔΗΛΩΣΕΩΝ ΑΝΑ ΠΕΡΙΦΕΡΕΙΑΚΗ ΕΝΟΤΗΤΑ**

**ΠΕΡΙΦΕΡΕΙΑΚΗ ΕΝΟΤΗΤΑ ΑΙΤΩΛΟΑΚΑΡΝΑΝΙΑΣ**

**Εφορεία Αρχαιοτήτων Αιτωλοακαρνανίας-Λευκάδας**

**Η Εφορεία Αρχαιοτήτων Αιτωλοακαρνανίας-Λευκάδας συμμετέχει στον εορτασμό ως ακολούθως:**

Α. Θα υλοποιηθεί ξενάγηση στο κάστρο Βόνιτσας και στην ψηφιακή έκθεση.

 Δήλωση συμμετοχής στο τηλ. 26310-55654, κα Β. Τσαντήλα και Αικ. Χαμηλάκη.

Ημερομηνία εκδήλωσης: Σάββατο 24 Μαΐου

**Ώρα εκδήλωσης: 9.30 – 13.30 π.μ.**

**Σημείο συνάντησης: Είσοδος κάστρου**

**Τηλέφωνο/Όνομα επικοινωνίας για το κοινό στη διάρκεια του εορτασμού: 26310-55654 (εσωτ.4) - Β. Τσαντήλα - Αικ. Χαμηλάκη**

Β. Θα υλοποιηθεί ξενάγηση σε μαθητές πρωτοβάθμιας και δευτεροβάθμιας εκπαίδευσης.

Θα ξεναγηθούν στον αρχαιολογικό χώρο και το Ναό του Διός Καραού και θα ενημερωθούν για τη μακραίωνη ιστορία της αρχαίας πόλης του Αστακού (από τον 7ο/6ο αι. π.Χ. ως και τους μεσαιωνικούς χρόνους). Στο τέλος θα διανεμηθεί και θα συμπληρωθεί εκπαιδευτικό φυλλάδιο, με στόχο την εμπέδωση και αξιολόγηση των νέων γνώσεων που απέκτησαν.

 **Ημερομηνία εκδήλωσης: Πέμπτη 22 μαϊου 2025**

**Ώρα εκδήλωσης: 9.30 – 13.30 π.μ.**

**Σημείο συνάντησης: Είσοδος ναού Διός Καραου**

 **Τηλέφωνο/Όνομα επικοινωνίας για το κοινό στη διάρκεια του εορτασμού: 26310-55654 (εσωτ.4) - Β. Τσαντήλα**

**Γ.** Θα υλοποιηθεί εκπαιδευτικό πρόγραμμα για μαθητές πρωτοβάθμιας και δευτεροβάθμιας εκπαίδευσης με τίτλο «Μια μέρα στους νεώσοικους Οινιάδων».

Οι μαθητές θα ενημερωθούν για τη χρήση των νεώσοικων κατά την αρχαιότητα, την πρόσβαση σε αυτούς μέσω του πλωτού Αχελώου και τη γεωμορφολογία της περιοχής, η οποία σήμερα έχει μεταβληθεί δραματικά. Επίσης, για τη σπουδαιότητα της αρχαίας πόλης των Οινιαδών, την ιστορία, τη μυθολογία και τις νεότερες μυθοπλασίες που συνδέονται με αυτή. Στο τέλος θα διανεμηθεί και θα συμπληρωθεί εκπαιδευτικό φυλλάδιο (το οποίο

δημιουργήθηκε σε συνεργασία με τη μουσειοπαιδαγωγό κ. Δ. Γαβρίνα), με στόχο την εμπέδωση και αξιολόγηση των νέων γνώσεων που απέκτησαν.

Η είσοδος στον αρχαιολογικό χώρο για τους μαθητές και τους εκπαιδευτικούς που θα συμμετάσχουν στο πρόγραμμα θα είναι ελεύθερη.

**Ημερομηνία εκδήλωσης: Παρασκευή 23 Μαΐου 2025**

**Ώρα εκδήλωσης: 9.30 – 13.30 Π.Μ.**

**Σημείο συνάντησης: Είσοδος αρχαιολογικού χώρου Οινιάδων**

 **Τηλέφωνο/Όνομα επικοινωνίας για το κοινό στη διάρκεια του εορτασμού: 26310-55654 (εσωτ.4) - Β. Τσαντήλα**

Δ. Tο Σάββατο 24 Μαϊου θα υλοποιηθεί ημερίδα στην έδρα του Πολιτιστικού Συλλόγου Μακύνειας σχετικά με τις ανασκαφές στην αρχαία Μακύνεια.

Η παρουσίαση κατά μεγάλο μέρος αφορά στα αποτελέσματα ερευνητικού προγράμματος, στο οποίο μετείχαν οι αρχαιολόγοι της Εφορείας μας Φωτεινή Σαράντη και Φραγκούλα Γεώρμα. Το Ερευνητικό Πρόγραμμα υλοποιήθηκε στο πλαίσιο του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» του ΕΣΠΑ 2014-2020. Αφορούσε στη μελέτη των αρχιτεκτονικών καταλοίπων και της πολεοδομικής εξέλιξης του οικισμού της αρχαίας Μακύνειας, τα οποία αποκαλύφθηκαν με αφορμή την κατασκευή του αυτοκινητόδρομου της Ιόνιας Οδού και ερευνήθηκαν μεταξύ των ετών 2009-2013. Στο πλαίσιο της υλοποίησής του, εκτός άλλων έγιναν, σε συνεργασία με εξειδικευμένους αρχιτέκτονες μηχανικούς, σχεδιαστικές αναπαραστάσεις επιλεγμένων κτιρίων του οικισμού. Αυτές στη συνέχεια αξιοποιήθηκαν για την παραγωγή σύντομων βίντεο, τα οποία παρέχουν ζωντανή την εικόνα τμημάτων της αρχαίας πόλης και καθιστούν κατανοητά, ακόμη και από μη ειδικούς, τα ιδιαίτερα χαρακτηριστικά του.

**Ημερομηνία εκδήλωσης: 24 Μαΐου**

**Ώρα εκδήλωσης: 6:30 μ.μ.**

**Σημείο συνάντησης: Πολιτιστικός Σύλλογος Μακύνειας**

**Τηλέφωνο/Όνομα επικοινωνίας για το κοινό στη διάρκεια του εορτασμού:**

**26310-556554 (εσωτ. 4) Φραγκούλα Γεωρμα**

**Ε.** Την Παρασκευή 23 Μαΐου θα υλοποιηθεί θεματική ξενάγηση στο Ξενοκράτειο Αρχαιολογικό Μουσείο για τα μέλη του Πολιτιστικού Συλλόγου Μακύνειας.

**Ημερομηνία εκδήλωσης: Παρασκευή 23 Μαΐου**

**Ώρα εκδήλωσης: 9:00 π.μ.**

**Σημείο συνάντησης: Ξενοκράτειο αρχαιολογικό μουσείο**

**Στ. Θέατρο μετ’ εμποδίων στο αρχαίο θέατρο ΜΑΚΎΝΕΙΑΣ.**

 Την Παρασκευή 23 Μαΐου θα υλοποιηθεί εκπαιδευτική επίσκεψη για μαθητές ΓΥΜΝΑΣΙΟΥ στο Αρχαίο θέατρο Μακύνειας. Οι μαθητές θα έχουν την ευκαιρία να ξεναγηθούν στα μέρη του θεάτρου και να γνωρίσουν τις κατασκευαστικές του ιδιαιτερότητες, ενώ στην συνέχεια θα συμμετέχουν στο επιδαπέδιο παιχνίδι «ΘΕΑΤΡΟ ΜΕΤ’ ΕΜΠΟΔΙΩΝ»., **Το επιδαπέδιο εκπαιδευτικό παιχνίδι**, υλοποιήθηκε στο πλαίσιο του προγράμματος «Θεατρολογώντας στην Αιτωλοακαρνανία» και εφαρμόζεται κυρίως στο Ξενοκράτειο Αρχαιολογικό Μουσείο, αλλά και σε χώρους αρχαίων θεάτρων της Αιτωλοακαρνανίας. Στηρίζεται σε πραγματικά και τεκμηριωμένα ιστορικά στοιχεία, η σύνθεση των οποίων οδηγούν στην δημιουργία ενός σεναρίου, το οποίο βεβαίως είναι προϊόν μυθοπλασίας. Οι Αιτωλείς και οι Ακαρνάνες πράγματι, υπέγραψαν μια βραχύβια συνθήκη ειρήνης, αλλά δεν μας είναι γνωστό αν γιόρτασαν ποτέ γι’ αυτό και βεβαίως δεν γνωρίζουμε αν διοργάνωσαν ποτέ δραματικούς αγώνες από κοινού γι’ αυτό το λόγο ή για οποιονδήποτε άλλο! Αυτή λοιπόν η αρχική παραδοχή μιας μη ιστορικά τεκμηριωμένης κατάστασης είναι ο καμβάς στον οποίο διαπλέκονται τα κατά τα άλλα ιστορικά ισχύοντα στοιχεία. Στους μαθητές θα δοθεί εκπαιδευτικό έντυπο με τίτλο «Νίκανδρος, ένας επίδοξος ηθοποιός», ενώ στους καθηγητές το έντυπο «Μιλώντας για το θέατρο στην Αιτωλία και Ακαρνανία»

Η δήλωση συμμετοχής απαιτεί απαραίτητη προϋπόθεση μέσω τηλεφωνικής επικοινωνίας στο **τηλέφωνο 26310-26068. Πληροφορίες Γαβρίνα Δήμητρα**.

**Παρασκευή 23 Μαΐου**

**Ώρα εκδήλωσης: 9:00**

**Σημείο συνάντησης:**

**Αρχαίο θέατρο Μακυνειας**

**Ζ. Πράσινες πολιτιστικές διαδρομές στην Πλευρώνα**

 Την Πέμπτη 22 Μαΐου θα υλοποιηθεί εκπαιδευτική επίσκεψη για μαθητές Δημοτικού στον αρχαιολογικό χώρο της Νέας Πλευρώνας. Οι μαθητές θα έχουν την ευκαιρία να περιηγηθούν στα ερείπια μιας σημαντικής πόλης της παράλιας αρχαίας Αιτωλίας και να θαυμάσουν το πρόσφατα αποκατεστημένο μνημείο του αρχαίου θεάτρου, που προσφέρει μια θαυμάσια θέα στην λιμνοθάλασσα Μεσολογγίου και τα κοντινά νησιά του Ιονίου. Εκτός των τειχών, θα αναγνωρίσουν τον λόφο πάνω στον οποίο είχε κτιστεί η ομηρική Παλαιά Πλευρώνα, ενώ από την αγορά της πόλης θα εντοπίσουν οπτικά το σημείο της ακρόπολης, στο εσωτερικό της οποίας υπήρχε ναός αφιερωμένος στην Αθηνά «Αρακυνθία». Οι συμμετέχοντες θα μάθουν τον θρύλο της Κυρά Ρήνης, καθώς σήμερα η πόλη είναι γνωστή από τους ντόπιους, ως Κάστρο της Κυρά Ρήνης, και πολλούς άλλους μύθους του αιτωλικού μυθολογικού κύκλου.

Απαραίτητη προϋπόθεση η δήλωση συμμετοχής στο **τηλ. 2631026068, Δ. Γαβρίνα.**

**Ημερομηνία εκδήλωσης: Πέμπτη 22 Μαΐου**

**Ώρα εκδήλωσης: 9:00**

**Σημείο συνάντησης: Αρχαία Πλευρώνα**

**Η.** Η Εφορεία Αρχαιοτήτων Αιτωλοακαρνανίας και Λευκάδας σε συνεργασία με τον Δήμο Ι.Π. Μεσολογγίου θα διοργανώσει περιήγηση στα βυζαντινά μνημεία που βρίσκονται εκατέρωθεν της κοίτης του ποταμού Αχελώου. Οι σημαντικοί βυζαντινοί ναοί του Τιμίου Προδρόμου Επισκοπής Μάστρου, αποκατατεστημένο μνημείο στο πλαίσιο του ΕΣΠΑ 2007-2013, ο ναός Εισοδίων Θεοτόκου στο Λεσίνι αλλά και λιγότερο γνωστές θέσεις όπως οι Δύο Εκκλησιές Σταμνάς, αποτελούν σύνολο που σχετίζεται με την αναφερόμενη στις πηγές Επισκοπή Αχελώου, η έδρα της οποίας δεν έχει ταυτιστεί με βεβαιότητα. Στον ίδιο χώρο βρίσκεται ο ναός των Ταξιαρχών στη Γουριά με εντυπωσιακές τοιχογραφίες του 16ου και του 18ου αιώνα. Η περιήγηση θα έχει ως θέμα τη σύνδεση των σημαντικών μνημείων και αρχαιολογικών θέσεων με το ερώτημα της θέσης της Επισκοπής Αχελώου και με τη διαρκή σχέση με τον ποταμό Αχελώο, τον ρόλο του στην επικοινωνία μεταξύ των περιοχών και τη διαμόρφωση του φυσικού περιβάλλοντος.

**Ημερομηνία εκδήλωσης: 23 και 24 Μαΐου 2025**

**Ώρα εκδήλωσης:** Θα προσδιοριστεί και θα δημοσιοποιηθεί από την ΕΦΑΑΙΤΛ σε επόμενη ανακοίνωση

**Σημείο συνάντησης:** Γραφεία ΕΦΑΑΙΤΛ, Ι. Μάγερ 20, Ι.Π. Μεσολογγίου

**Τηλέφωνο/Όνομα επικοινωνίας για το κοινό στη διάρκεια του εορτασμού:** Κατερίνα Χαμηλάκη 2631055654 ή γραμματεία ΕΦΑΑΙΤΛ

**ΠΕΡΙΦΕΡΕΙΑΚΗ ΕΝΟΤΗΤΑ ΑΡΤΑΣ**

**Εφορεία Αρχαιοτήτων Άρτας**

Η Εφορεία Αρχαιοτήτων Άρτας συμμετέχει στις Πράσινες Πολιτιστικές Διαδρομές 2025, με εκπαιδευτικές δράσεις για μαθητές της πρωτοβάθμιας εκπαίδευσης και για το ευρύ κοινό, οι οποίες θα διεξαχθούν σε δύο αντιπροσωπευτικούς χώρους για την πόλη της Άρτας και την ιστορία της περιοχής, το Αρχαιολογικό Μουσείο Άρτας, στο οποίο εκτίθενται ευρήματα από την Αμβρακία, και το μεσαιωνικό Κάστρο Άρτας. Μέσα από ενδιαφέρουσες δραστηριότητες θα γνωρίσουμε το φυσικό περιβάλλον της Άρτας και τη σχέση των ανθρώπων με αυτό σε παλαιότερες ιστορικές περιόδους.

Οι εκπαιδευτικές δράσεις για μαθητές θα πραγματοποιηθούν την Πέμπτη 22 και την Παρασκευή 23 Μαΐου 2025 κατά τις πρωινές ώρας και για το ευρύ κοινό το Σάββατο 24 Μαΐου 2025.

Λεπτομέρειες για τις δράσεις και τη συμμετοχή σε αυτές θα αναρτηθούν έγκαιρα στα μέσα κοινωνικής δικτύωσης (Αρχαιολογικό Μουσείο Άρτας/Archaeological Museum of Arta) και στην ιστοσελίδα της Εφορείας Αρχαιοτήτων Άρτας (<https://efaart.gr/>).

 **Ημερομηνία εκδήλωσης:**

22-24 Μαΐου 2025

**Ώρα εκδήλωσης:** από 09.00

**Σημείο συνάντησης:** Αρχαιολογικό Μουσείο Άρτας,Κάστρο Άρτας

**Τηλέφωνο/Όνομα επικοινωνίας για το κοινό στη διάρκεια του εορτασμού:**

26810 21191 (Γραφεία ΕΦΑ Άρτας)

**ΠΕΡΙΦΕΡΕΙΑ ΑΤΤΙΚΗΣ**

**Εφορεία Αρχαιοτήτων Πόλης Αθηνών**

Α. Το εκπαιδευτικό πρόγραμμα με τίτλο «**Περί ανέμων και υδάτων**», το οποίο στοχεύει αφενός στην ενημέρωση μαθητών σχετικά με ένα σημαντικό ιστάμενο μνημείο της αρχαιότητας, μοναδικό στην Ελλάδα ως προς τη κατάσταση διατήρησής του και ιδιαιτέρως σημαντικό ως προς τη χρήση για την οποία είχε ανεγερθεί και αφετέρου, στην εξοικείωση των μαθητών με τα μνημεία και την ανάπτυξη μιας θετικής σχέσης τους με αυτά.

Το προτεινόμενο εκπαιδευτικό πρόγραμμα απευθύνεται σε μαθητές Ε' τάξης Δημοτικού έως Β΄ τάξης Γυμνασίου με σκοπό τη γνωριμία με το εν λόγω μνημείο με τρόπο παιγνιώδη και βιωματικό, ιδωμένο με τα γυαλιά του αρχαιολόγου και του συντηρητή αρχαιοτήτων. Περιλαμβάνει ξενάγηση, θεατρικό παιχνίδι, κυνήγι θησαυρού, υπαίθρια εργαστήρια συντήρησης στον αρχαιολογικό χώρο, εποπτικό υλικό, τετράπτυχο έντυπο και κατασκευές.

**Ημερομηνία εκδήλωσης:** 23 Μαΐου 2025

**Ώρα εκδήλωσης:**09:30 π.μ.

**Σημείο συνάντησης:**Είσοδος αρχαιολογικού χώρου Ρωμαϊκής Αγοράς

**Τηλέφωνο/Όνομα επικοινωνίας για το κοινό στη διάρκεια του εορτασμού:**

**Τηλέφωνο:**210325195, 6944377360 Κλειώ Στρατηγάκη

**Β.** Την Πέμπτη 22 Μαΐου, οι συντηρητές και οι συντηρήτριες της Εφορείας Αρχαιοτήτων Πόλης Αθηνών προσκαλούν μαθητές και μαθήτριες των μικρών τάξεων του δημοτικού στην Αρχαία Αγορά σε «Μια μέρα αφιερωμένη στον ναό του Ηφαίστου και της Αθηνάς».

Μέσα από το παιχνίδι και τη διάδραση, οι μαθητές θα κληθούν να ανακαλύψουν τον ρόλο του συντηρητή αρχαιοτήτων, θα αναζητήσουν τα λεγόμενα «συνανήκοντα» μαρμάρινα θραύσματα και θα ακολουθήσουν τα στάδια συντήρησης μίας ανάγλυφης μαρμάρινης επιγραφής (την φωτογραφική τεκμηρίωση, τη σχεδιαστική αποτύπωση, τον καθαρισμό και την αισθητική συμπλήρωση).

Σκοπός του προγράμματος είναι η ανάπτυξη του ενδιαφέροντος και του σεβασμού των μικρών μαθητών για τους αρχαιολογικούς χώρους και τα μνημεία με παιγνιώδη τρόπο καθώς και η πρόκληση του ενδιαφέροντος για τις επιστήμες της αρχαιολογίας και της συντήρησης ευαισθητοποιώντας τους σε θέματα διατήρησης/συντήρησης στου αρχαίου ελληνικού πολιτισμού.

Το εκπαιδευτικό πρόγραμμα υλοποιείται στο πλαίσιο της επικοινωνιακής δράσης του ΥΠΠΟΑ «Πράσινες Πολιτιστικές Διαδρομές» η οποία προάγει την βιώσιμη ανάπτυξη με την εκπαίδευση των πολιτών σε θέματα προστασίας και ανάδειξης του φυσικού περιβάλλοντος και του πολιτιστικού πλούτου της χώρας.

Η διάρκεια του προγράμματος είναι μιάμιση ώρα και απευθύνεται σε τάξεις του δημοτικού (Γ΄-Ε΄) έως 22 παιδιά με τουλάχιστον δύο συνοδούς.

**Ημερομηνία εκδήλωσης:** 22 Μαΐου 2025

**Ώρα εκδήλωσης:**09:30 π.μ.

**Σημείο συνάντησης:**Αδριανού 24, Θησείο ( είσοδος αρχαιολογικού χώρου Αρχαίας Αγοράς)

**Τηλέφωνο/Όνομα επικοινωνίας για το κοινό στη διάρκεια του εορτασμού:**210-3234452, Κλειώ Στρατηγάκη

Γ. **:**Την Τετάρτη 21 Μαΐου, οι συντηρητές και οι συντηρήτριες της Εφορείας Αρχαιοτήτων Πόλης Αθηνών προσκαλούν μαθητές και μαθήτριες του νηπιαγωγείου και της Α’ τάξης δημοτικού στον αρχαιολογικό χώρο του Λυκείου του Αριστοτέλη σε ένα εκπαιδευτικό πρόγραμμα με τον τίτλο «Ελάτε να περπατήσουμε με τον Άρη το βατραχάκι στον Αρχαιολογικό Χώρο του Λυκείου που δίδαξε ο Αριστοτέλης».

Με εργαλείο τον εποικοδομητικό διάλογο και το παιχνίδι τα παιδιά έρχονται σε επαφή με:

1. τον αρχαιολογικό χώρο του Λυκείου, το φυσικό του περιβάλλον και συγκεκριμένα τη βλάστηση της Αττικής γης
2. τον Αριστοτέλη, έναν από τους σημαντικότερους φιλόσοφους/πανεπιστήμονες του κόσμου, τον τρόπο σκέψης και επιστημονικής παρατήρησής του και τις μεθόδους διδασκαλίας του (περιπατητική)
3. τις αρχές της φιλοσοφίας και τους τρόπους/τόπους διδασκαλίας στην Αρχαία Ελλάδα

Σκοπός του προγράμματος είναι η ευαισθητοποίηση των παιδιών σε θέματα διατήρησης και συντήρησης των μνημείων, των αρχαιολογικών χώρων και αντικειμένων.

Το εκπαιδευτικό πρόγραμμα υλοποιείται στο πλαίσιο της επικοινωνιακής δράσης του ΥΠΠΟΑ «Πράσινες Πολιτιστικές Διαδρομές» η οποία προάγει την βιώσιμη ανάπτυξη με την εκπαίδευση των πολιτών σε θέματα προστασίας και ανάδειξης του φυσικού περιβάλλοντος και του πολιτιστικού πλούτου της χώρας.

Η διάρκεια του προγράμματος είναι μία ώρα και απευθύνεται σε τάξη του νηπιαγωγείου και της Α’ τάξης δημοτικού έως 25 παιδιά με τουλάχιστον δύο συνοδούς.

**Τηλέφωνο επικοινωνίας για το κοινό στη διάρκεια του εορτασμού:**

210-3224706, 210-3234452 8.00-13.00

**Όνομα:**Κλειώ Στρατηγάκη  Μάρθα Αθανασιάδου,

**Δ.** Το Τμήμα Συντήρησης Αρχαιοτήτων και Έργων Τέχνης και το Τμήμα Βυζαντινών και Μεταβυζαντινών Αρχαιοτήτων και Μουσείων της Εφορείας Αρχαιοτήτων Πόλης Αθηνών, οργανώνουν εκδήλωση στον χώρο της Μονής Αγίων Ασωμάτων Πετράκη, με ξενάγηση και παρουσίαση με ψηφιακά μέσα της ιστορικής διαδρομής της Μονής, από την φύση της αττικής υπαίθρου κατά τα βυζαντινά χρόνια, έως τον σύγχρονο αστικό πολεοδομικό ιστό. Κατά την εκδήλωση θα ανιχνευτεί η διασύνδεση της ιστορίας του μνημείου με εκείνη της πόλης της Αθήνας και της νεότερης Ελλάδας. Επίσης η συμβολή της στην νεότερη πολεοδομική διαμόρφωση της πρωτεύουσας. Θα δοθεί έμφαση στα ιστορικά στοιχεία που αντλούμε από τις πηγές που βρίσκονται επί τόπου ή προέρχονται από τον χώρο της Μονής και θα γίνει ιδιαίτερη αναφορά στη συμμετοχή του ζωγραφικού διακόσμου στην αποτύπωση της διαχρονίας της.

Η εκδήλωση υλοποιείται στο πλαίσιο της επικοινωνιακής δράσης του ΥΠΠΟΑ «Πράσινες Πολιτιστικές Διαδρομές» η οποία προάγει την βιώσιμη ανάπτυξη με την εκπαίδευση των πολιτών σε θέματα προστασίας και ανάδειξης του φυσικού περιβάλλοντος και του πολιτιστικού πλούτου της χώρας.

Ξεναγούν και παρουσιάζουν η Αρχαιολόγος, Ανδρομάχη Παναγοπούλου και οι Συντηρητές Αρχαιοτήτων, Ιωάννης Βερροιόπουλος και Βασίλειος Παναγιωτόπουλος.

Η δράση θα έχει διάρκεια μία ώρα περίπου και απευθύνεται σε ενδιαφερόμενους για το θέμα ενήλικες, μαθητές δευτεροβάθμιας εκπαίδευσης και σπουδαστές τριτοβάθμιας εκπαίδευσης.

**Ημερομηνία εκδήλωσης:**Πέμπτη 22 Μαΐου 2025

**Ώρα εκδήλωσης:**10.00πμ

**Σημείο συνάντησης:**Αυλή Μονής Αγίων Ασωμάτων Πετράκη, [Ι. Γενναδίου 14](https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwjx08jD6IKFAxWOxgIHHcPIBx4Q4kB6BAg1EAM&url=%2Fmaps%2Fplace%2F%2Fdata%3D!4m2!3m1!1s0x14a1bd4560157f4d%3A0x3354311f14bbf7f%3Fsa%3DX%26ved%3D1t%3A8290%26ictx%3D111&usg=AOvVaw3QGunXmm6jN-QwWN5XQmX8&opi=89978449) - Αθήνα

**Τηλέφωνο/Όνομα επικοινωνίας για το κοινό στη διάρκεια του εορτασμού:** 6977609465, Βασίλειος Παναγιωτόπουλος

**Εφορεία Αρχαιοτήτων Ανατολικής Αττικής**

Στο πλαίσιο της δράσης την Κυριακή 25 Μαΐου 2025 θα πραγματοποιηθεί ξενάγηση στον Αρχαιολογικό Χώρο και το Αρχαιολογικό Μουσείο Βραυρώνας από αρχαιολόγους της Εφορείας Αρχαιοτήτων Ανατολικής Αττικής. Η ξενάγηση θα ξεκινήσει από τον Αρχαιολογικό Χώρο Βραυρώνας στις 12:00 και κατόπιν στη 13:00 θα συνεχιστεί στο Μουσείο. Οι επισκέπτες, με σημείο συνάντησης το προαύλιο του Μουσείου, θα έχουν την ευκαιρία να περιηγηθούν στο Ιερό της Βραυρωνίας Αρτέμιδος μέσα σε ένα κατάφυτο τοπίο ανέπαφο σχεδόν από την αρχαιότητα και να γνωρίσουν την ιστορία του μέσα από τα εκθέματα του Αρχαιολογικού Μουσείου.

**Ημερομηνία εκδήλωσης:**

25 Μαΐου 2025

**Ώρα εκδήλωσης:**

12:00 – 13:00 Ξενάγηση στον Αρχαιολογικό Χώρο Βραυρώνας

13:00 – 14:00 Ξενάγηση στο Αρχαιολογικό Μουσείο Βραυρώνας

**Σημείο συνάντησης:** Προαύλιο Αρχαιολογικού Μουσείου Βραυρώνας

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Αρχαιολογικό Μουσείο Βραυρώνας: 22990 27020, 22990 27340

Μαρία – Χριστίνα Κατσαβού, Κατερίνα Πέτρου

**Εφορεία Αρχαιοτήτων Δυτικής Αττικής**

1. Θα πραγματοποιηθεί ξενάγηση στον αρχαιολογικό χώρο της Αγ. Τριάδας. Θα μιλήσουμε για την ενσωμάτωση  και αρμονική ένταξη των μνημείων στο σήμερα, για το φυσικό τους περιβάλλον, τη διασύνδεση της πολιτιστικής κληρονομιάς με τη διατήρηση του τοπίου, της άγριας ζωής και της βιοποικιλότητας, καθώς μπροστά από τον αρχαιολογικό χώρο εκτείνεται ο όρμος του Βουρκαρίου

 Η δράση απευθύνεται σε μαθητές πρωτοβάθμιας εκπαίδευσης.

**Ημερομηνία εκδήλωσης:** 22 - 23 Μαΐου

**Ώρα εκδήλωσης:** 10.00

**Σημείο συνάντησης:** Τείχος Αγ. Τριάδας

**Τηλέφωνο/Όνομα επικοινωνίας για το κοινό στη διάρκεια του εορτασμού:**

2296022426 και 81771 Χ. Καζαζάκη

1. Ξενάγηση από αρχαιολόγους της ΕΦ.Α.Δ.Α. στη Μονή Σωτηράκη, με το αναστηλωμένο βυζαντινό Καθολικό και τις ημιερειπωμένες μεταβυζαντινές πτέρυγες κελλιών. Πέραν της παρουσίασης του μνημείου, η ξενάγηση θα εστιάσει και σε θέματα προστασίας και ανάδειξης της πολιτιστικής κληρονομιάς μέσα από τη διασφάλιση της προστασίας του φυσικού περιβάλλοντος των μνημείων, καθώς η Μονή Σωτηράκη βρίσκεται μέσα σε ειδυλλιακή δασική έκταση, σε πλαγιά του όρους Πατέρας, από τις λίγες που γλύτωσαν από τις καταστροφικές πυρκαγιές των τελευταίων ετών. Στη συνέχεια, οι επισκέπτες θα μεταβούν οδικώς στον αρχαιολογικό χώρο των Αρχαίων Παγών, στο Κάτω Αλεποχώρι, όπου θα πραγματοποιηθεί ξενάγηση από αρχαιολόγο της Εφορείας, με έμφαση στην ιστορία της θέσης. Η δράση απευθύνεται στο ευρύ κοινό.

Σημείο συνάντησης θα είναι το Αρχαιολογικό Μουσείο των Μεγάρων, στις 17.00, εκτός εάν κάποιοι επισκέπτες επιθυμούν να μεταβούν απευθείας στη Μονή.

**Ημερομηνία εκδήλωσης:** 24-05-2025

**Ώρα εκδήλωσης:** 17.00

**Σημείο συνάντησης:** Αρχαιολογικό Μουσείο Μεγάρων ή επιτόπου στη Μονή Σωτηράκη (κατ’ επιλογή)

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Ε. Ζαγκουδάκη 210 3213571

Ε. Σβανά 210 3313143

1. Θα πραγματοποιηθεί ξενάγηση στον αρχαιολογικό χώρο Ελευσίνας. Θα μιλήσουμε για την ενσωμάτωση  και αρμονική ένταξη των μνημείων στο σήμερα, θα παρατηρήσουμε το φυσικό τοπίο του αρχαιολογικού χώρου, θα μιλήσουμε για την συμβολή του αρχαιολογικού χώρου στη βιώσιμη (αειφόρο) ανάπτυξη της πόλης και θα εξετάσουμε την αμφίδρομη σχέση πόλης – αρχαιολογικού χώρου – φυσικού περιβάλλοντος.

Η δράση απευθύνεται σε μαθητές πρωτοβάθμιας εκπαίδευσης.

 **Ημερομηνία εκδήλωσης:** Πέμπτη 22 ή Παρασκευή 23 Μαΐου 2025

**Ώρα εκδήλωσης:** 10.00

**Σημείο συνάντησης:** Είσοδος Αρχαιολογικού Χώρου Ελευσίνας, Γκιόκα 1

**Τηλέφωνο/Όνομα επικοινωνίας για το κοινό στη διάρκεια του εορτασμού:** Ευσταθία Ανέστη (6932547327)

1. Θα πραγματοποιηθεί ξενάγηση στο Ιερό της Αφροδίτης στο Χαϊδάρι το οποίο βρισκόταν στην μέση της διαδρομής της αρχαίας Ιεράς Οδού που συνέδεε την Αθήνα με την Ελευσίνα. Θα ακολουθήσει ενημέρωση για την πορεία της αρχαίας οδού στο σύγχρονο κέντρο πληροφόρησης που λειτουργεί εντός του αρχαιολογικού χώρο.

 Στη συνέχεια, οι αρχαιολόγοι της Εφορείας θα συνοδεύσουν και θα ξεναγήσουν το κοινό στο ορατό τμήμα της αρχαίας Ιεράς Οδού στην περιοχή του Σκαραμαγκά. Η περιήγηση θα καταλήξει στην Λίμνη Κουμουνδούρου, τον αρχαίο Ρειτό ο οποίος ήταν αφιερωμένος στην Περσεφόνη. Θα γίνει ενημέρωση για τις αρχαίες λίμνες των Ρειτών, τις αρχαιότητες και τα αρχαία έθιμα που σχετίζονται με αυτές.

 Η δράση απευθύνεται στο ευρύ κοινό.

**Ημερομηνία εκδήλωσης:** Κυριακή 25 Μαΐου 2025

**Ώρα εκδήλωσης:** 10.00

**Σημείο συνάντησης:** Ιερό Αφροδίτης (οικισμός Αφαίας, Χαΐδάρι)

**Τηλέφωνο/Όνομα επικοινωνίας για το κοινό στη διάρκεια του εορτασμού:** Ευσταθία Ανέστη (6932547327) – Ειρήνη Σβανά (6974791023)

1. Το Ιερό της Αφροδίτης θα υποδεχτεί μαθητές από σχολείο πρωτοβάθμιας εκπαίδευσης.

Οι μαθητές θα περπατήσουν στην αρχαία Ιερά Οδό που συνδέει την Αθήνα με την Ελευσίνα.

Θα γνωρίσουν τους μύθους για τις αγαπημένες θεές της αρχαίας Αθήνας: την Αθηνά, τη Δήμητρα και την Περσεφόνη και φυσικά για την Αφροδίτη.

Θα γνωρίσουν τα αγαπημένα φυτά των θεοτήτων: την ελιά, τα δημητριακά, το ρόδι, τη μυρτιά και την ανεμώνη.

Θα ανακαλύψουν τα λαξευτά ντουλαπάκια στο βράχο όπου οι πιστοί άφηναν τα δώρα για τη θεά Αφροδίτη. Τέλος οι μαθητές θα φτιάξουν τα δικά τους αναθήματα (δώρα) για την θεά (χειροτεχνίες με ζωγραφική, χαρτοκοπτική ή πλαστελίνη).

**Ημερομηνία εκδήλωσης:** 22 Μαΐου 2025

**Ώρα εκδήλωσης:** 10.00

**Σημείο συνάντησης:** Ιερό Αφροδίτης (οικισμός Αφαίας Χαϊδαρίου)

**Τηλέφωνο/Όνομα επικοινωνίας για το κοινό στη διάρκεια του εορτασμού:** Ειρήνη Σβανά (6974791023)

**Εφορεία Αρχαιοτήτων Πειραιώς και Νήσων**

Α. Η Εφορεία Αρχαιοτήτων Πειραιώς και Νήσων σε συνεργασία με την Διεύθυνση Πρωτοβάθμιας Εκπαίδευσης Πειραιά και το Φεστιβάλ Χειροτεχνίας Πόρου, θα πραγματοποιήσει στις **25 Μαΐου 2025 και ώρα 11.30 π.μ.** στον Αρχαιολογικό Χώρο Αρχαίας Τροιζήνας τη δράση **«Με τον Ιππόλυτο στην Τροιζήνα. Μια διαδρομή στον μύθο, τον τόπο και την Ιστορία»**

Πρόκειται για έναν αρχαιολογικό περίπατο που απευθύνεται στο ευρύ κοινό και σε οικογένειες με στόχο να γνωρίσουν το πλούσιο πολιτιστικό και φυσικό περιβάλλον της περιοχής.

**Σημείο εκκίνησης του περιπάτου, η Πλατεία της Τροιζήνας, 11.00 π.μ.**

Για περισσότερες πληροφορίες οι ενδιαφερόμενοι μπορούν να απευθύνονται στο Γραφείο Εκπαιδευτικών Προγραμμάτων της Εφορείας στο τηλέφωνο 210 4590707

(Εύη Πίνη) και την ημέρα της εκδήλωσης στο Αρχαιολογικό Μουσείο Πόρου, στο τηλέφωνο 2298023276.

**Επιγραφικό Μουσείο**

Στο πλαίσιο των Πράσινων Πολιτιστικών Διαδρομών 2025 το Επιγραφικό Μουσείο θα παρουσιάσει την εκπαιδευτική δράση «Η Τιμοθέα στα εν Άστυ Διονύσια» που απευθύνεται σε μαθητές της πρωτοβάθμιας εκπαίδευσης.

Το πρόγραμμα είναι εμπνευσμένο από δύο τιμητικά ψηφίσματα (ΕΜ 7559), με τα οποία οι Αθηναίοι τιμούν τον Αθηναίο πολίτη Ζώπυρο, επειδή έθεσε την κόρη του Τιμοθέα, στην υπηρεσία του θεού Διονύσου, ως κανηφόρο της πομπής και τους 24 επιμελητές που ήταν υπεύθυνοι για τη διοργάνωση και τέλεση της διονυσιακής πομπής.

**Ημερομηνία εκδήλωσης:** 23 Μαΐου 2025

**Ώρα εκδήλωσης:** 11.00 -12.30

**Σημείο συνάντησης:** Επιγραφικό Μουσείο

**Τηλέφωνο/Όνομα επικοινωνίας για το κοινό στη διάρκεια του εορτασμού:**

210 8847577, εσωτ.205, 209 Ιωάννα Βενιέρη, Ζαχαρούλα Τζιουβάρα

**Μουσείο Νεότερου Ελληνικού Πολιτισμού**

Το Μουσείο Νεότερου Ελληνικού Πολιτισμού διοργανώνει δυο θεματικές ξεναγήσεις στον αύλειο χώρο της νέας του έκθεσης, στην Άρεως 10 στο Μοναστηράκι. Το νέο μουσείο αναπτύσσεται σε μια γειτονιά του 19ου αι. με ίχνη από διαφορετικές περιόδους της ιστορίας της πόλης. Τμήματα του υστερορωμαϊκού τείχους, ο ναός του Αγίου Θωμά του 6ου – 7ου αι. μ.Χ., η σωζόμενη πύλη του αρχοντικού του Χωματιανού-Λογοθέτη της όψιμης οθωμανικής περιόδου, το σπίτι του Νικολάου Δραγούμη, χτισμένο το 1835, ο ναός του Αγίου Ελισσαίου, αλλά και νεότερα οικοδομήματα με στοιχεία της λαϊκής αρχιτεκτονικής της Αθήνας, θα είναι στάσεις στην ξενάγηση αυτή.

Η συμμετοχή στις ξεναγήσεις γίνεται με κράτηση θέσεων, από 15 Μαΐου, στο τηλέφωνο 2103223355, Δευτέρα έως Παρασκευή, 8:00-15:00.

 **Ημερομηνία εκδήλωσης:**

Πέμπτη 22/05/2025

**Ώρα εκδήλωσης:**

11:00 και 13:00

**Σημείο συνάντησης:**

Άρεως 10, είσοδος Μουσείο Νεότερου Ελληνικού Πολιτισμού

**Τηλέφωνο/Όνομα επικοινωνίας για το κοινό στη διάρκεια του εορτασμού:**

210 3239382, Είσοδος/Υποδοχή Μουσείου Νεότερου Ελληνικού Πολιτισμού

**Νομισματικό Μουσείο**

Το Νομισματικό Μουσείο συμμετέχει για άλλη μια χρονιά στις «Πράσινες Πολιτιστικές Διαδρομές» διοργανώνοντας σχετικές με τον εορτασμό εκπαιδευτικές δράσεις για μαθητές και ευρύ κοινό με απώτερο σκοπό την προβολή του φυτικού κόσμου μέσα από τα νομίσματα και τα φυτά του κήπου του.

Οι δράσεις θα πραγματοποιηθούν στις 23 και 25 Μαΐου στις αίθουσες του Μουσείου και στον κήπο.

Ημερομηνία εκδήλωσης: 22 Μαΐου

Σημείο συνάντησης: Νομισματικό Μουσείο-Ιλίου Μέλαθρον

Σύντομη περιγραφή εκδήλωσης/δράσης:

Πέμπτη 22 Μαΐου 2025, ώρα: 10.00

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Ελένη Νάκη

210,3632057, 210 3612834

**Βυζαντινό και Χριστιανικό Μουσείο**

Το Βυζαντινό και Χριστιανικό Μουσείο, συμμετέχοντας στις «Πράσινες Πολιτιστικές Διαδρομές» διοργανώνει το **Σάββατο 24 Μαΐου** τις παρακάτω εκδηλώσεις για το ευρύ κοινό:

1. Θεματική ξενάγηση στη μόνιμη έκθεση: Ανακαλύπτοντας τη φύση μέσα από επιλεγμένα εκθέματα του Βυζαντινού και Χριστιανικού Μουσείου, ώρα 10:00- 11:00, 11:00 -12:00
2. Παρουσίαση στο εργαστήριο συντήρησης μικροτεχνίας και κεραμικής με θέμα «Γυαλί ένα υλικό πάντα σε ανακύκλωση», ώρα 11:00 -12:00 και 12:30 -13:30

Αριθμός συμμετεχόντων ανά ομάδα: 20 άτομα για τη ξενάγηση και 12 άτομα για την παρουσίαση.

Για τη συμμετοχή στις δράσεις είναι απαραίτητη η δήλωση συμμετοχής στο 213 213 9513 (Δευτ., Τετ.- Παρ., 10:00 έως 14:00).

Το Σάββατο 24 Μαΐου η είσοδος στο Μουσείο θα είναι ελεύθερη για τους συμμετέχοντες στις δράσεις

**Ημερομηνία εκδήλωσης:** Σάββατο 24 Μαΐου

**Ώρα εκδήλωσης:**

10:00-11:00 και 11:00 -12:00 Θεματική ξενάγηση στη μόνιμη έκθεση,

10:00-11:00 και 11:30 -12:30 Παρουσίαση στο Εργαστήριο Συντήρησης Μικροτεχνίας και Κεραμικής

**Σημείο συνάντησης:** Κεντρική είσοδος,Βυζαντινό και Χριστιανικό Μουσείο

 **Τηλέφωνο/Όνομα επικοινωνίας για το κοινό στη διάρκεια του εορτασμού:** Μαρία Νάνου 213 213 9513

**Εθνικό Αρχαιολογικό Μουσείο**

1. **Εκπαιδευτικό πρόγραμμα εξ αποστάσεως** με τίτλο «Μυκηναίοι στον Όλυμπο. Ένα μαγικό ταξίδι από το Εθνικό Αρχαιολογικό Μουσείο ως τις Σπάθες του Ολύμπου» Συνεργασία του Εθνικού Αρχαιολογικού Μουσείου με την Εφορεία Αρχαιοτήτων Πιερίας και το Δημοτικό Σχολείο Αγίου Δημητρίου Πιερίας. Θα υλοποιηθεί στο Δημοτικό Σχολείο Αγίου Δημητρίου την **Παρασκευή 23** **Μαΐου 2025** και **ώρα 10:00.**
2. **Εκπαιδευτική θεματική περιήγηση συνοδευόμενη από εικαστικό εργαστήρι** με τίτλο «Ιστορίες για τα πουλιά: Η παρουσία και οι συμβολισμοί των πτηνών στην αρχαία εικονογραφία» την **Κυριακή 25 Μαΐου 2025** και **ώρα 12:00-14:00.**

**Τηλέφωνο/Όνομα επικοινωνίας για το κοινό στη διάρκεια του εορτασμού:**

2132144891

**ΠΕΡΙΦΕΡΕΙΑΚΗ ΕΝΟΤΗΤΑ ΑΧΑΪΑΣ**

**Εφορεία Αρχαιοτήτων Αχαΐας**

Την Κυριακή 25 Μαΐου 2025 θα πραγματοποιηθεί στον αρχαιολογικό χώρο της Βούντενης η δράση με τίτλο **«Περιήγηση στο φυσικό και αρχαιολογικό περιβάλλον του Μυκηναϊκού Πάρκου Βούντενης Πατρών».** Με την καθοδήγηση των υπεύθυνων αρχαιολόγων της δράσης, οι επισκέπτες θα γνωρίσουν το μυκηναϊκό παρελθόν της περιοχής, όπως αυτό αναδύθηκε μέσα από τις ανασκαφές του μυκηναϊκού νεκροταφείου και του οικισμού, με παράλληλη αναφορά στα σημαντικά ευρήματα που ήλθαν στο φως και τα οποία εκτίθενται σήμερα στο Αρχαιολογικό Μουσείο Πατρών. Ταυτόχρονα θα έχουν την ευκαιρία να αντιληφθούν την αλληλεπίδραση του φυσικού και ανθρωπογενούς περιβάλλοντος, απολαμβάνοντας τις υπέροχες, πράσινες διαδρομές του αρχαιολογικού χώρου και τη μαγευτική θέα προς τον Πατραϊκό κόλπο.

Κυριακή 25 Μαΐου 2025, ώρα έναρξης 9.30.

Η είσοδος στον αρχαιολογικό χώρο και η συμμετοχή στη δράση παρέχονται δωρεάν.

Απαραίτητες οι δηλώσεις συμμετοχής την Πέμπτη 22 και Παρασκευή 23-05-2025, στο τηλ. 2610275070, εσωτ. 124 (κα Σοφία Κασκαντίρη), ώρες 9.00 έως 11.00.

Υπεύθυνοι δράσης: Σοφία Κασκαντίρη, Κωνσταντίνα Σούρα (Αρχαιολόγοι).

Τηλέφωνο επικοινωνίας για το κοινό στη διάρκεια της εκδήλωσης: 2610459254.

**Ημερομηνία εκδήλωσης:** Κυριακή 25 Μαΐου 2025.

**Ώρα εκδήλωσης:** 9.30 - 13.00.

**Σημείο συνάντησης:** Αρχαιολογικός χώρος Βούντενης, χώρος υποδοχής επισκεπτών

**Τηλέφωνο/Όνομα επικοινωνίας για το κοινό στη διάρκεια του εορτασμού:** 2610459254/ Σοφία Κασκαντίρη - Κωνσταντίνα Σούρα.

**Εφορεία Παλαιοανθρωπολογίας-Σπηλαιολογίας**:

Εκπαιδευτική δράση σε συνεργασία με τον Δήμο Καλαβρύτων, κατά την οποία θα παρουσιαστεί το πολυμεσικό εκπαιδευτικό πρόγραμμα «Ιστορίες και μύθοι από τα βάθη της σπηλιάς». Απευθύνεται σε μαθητές πρωτοβάθμιας εκπαίδευσης και περιλαμβάνει προβολή της ιστοσελίδας και των διαδραστικών εφαρμογών του εκπαιδευτικού προγράμματος, εκπαιδευτικές δραστηριότητες και επιτραπέζιο παιχνίδι. Επίσης, θα πραγματοποιηθεί ξενάγηση στο σπήλαιο και στο Κέντρο Τεκμηρίωσης σπηλαίου Λιμνών. Στόχος της εκπαιδευτικής δράσης είναι η ενημέρωση του μαθητικού κοινού σχετικά με το ιδιαίτερο περιβάλλον των σπηλαίων και ειδικότερα του σπηλαίου Λιμνών Καλαβρύτων, η ανάδειξη της χρήσης των σπηλαίων από τον άνθρωπο κατά το παρελθόν και ευαισθητοποίησή των μαθητών για τη φυσική και πολιτιστική κληρονομιά του τόπου.

**Ημερομηνία εκδήλωσης:** Παρασκευή 23-05-2025

**Ώρα εκδήλωσης:** 10.30 π.μ.

**Σημείο συνάντησης:** Είσοδος σπηλαίου

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Εφορεία Παλαιοανθρωπολογίας-Σπηλαιολογίας, 210-9210473, 9224339

Σπήλαιο Λιμνών, 26920-31001

**ΠΕΡΙΦΕΡΕΙΑΚΗ ΕΝΟΤΗΤΑ ΒΟΙΩΤΙΑΣ**

Η Εφορεία Αρχαιοτήτων Βοιωτίας στο πλαίσιο της συμμετοχής της στο φετινό εορτασμό των Πράσινων Πολιτιστικών Διαδρομών έχει προγραμματίσει την κάτωθι δράση

 **« Μυθικά μονοπάτια των Χαρίτων»**

Στους βόρειους πρόποδες του Υφάντειου λόφου, στο βορειοδυτικό άκρο του Ορχομενού, βόρεια από τον τάφο του Μινύα, δυτικά της Παναγίας της Σκριπούς και κάτω από το εκκλησάκι των Αγίων Αναργύρων συναντάμε την Ακιδαλία πηγή της Αφροδίτης ή πηγή των Χαρίτων, σε θέση πλούσια σε φυσική ομορφιά και στολισμένη με θρύλους και μύθους. Εκεί οι αρχαίοι Ορχομένιοι κατέβαιναν για νερό από πελεκημένη στο βράχο σκάλα, γιατί μέχρι εκεί έφτανε η λίμνη της Κωπαΐδας.

Η εκπαιδευτική δράση αφορά σε θεματική περιήγηση που εκκινά από το αρχαιολογικό πάρκο Ορχομενού και θα καταλήξει στις πηγές των Χαριτών όπου μέσα σε ένα φυσικο τοπίο απαράμιλλου κάλλους οι συμμετέχοντες θα γνωρίσουν μέσα από την αφήγηση για τη φημισμένη λατρεία τους μέσα από αρχαιολογικά δεδομένα.

 **Ημέρα: Παρασκευή 23.5.2025**

 **10.00 π.μ.- 12.00 π.μ.**

**Σημείο συνάντησης:**

**Αρχαιολογικό Πάρκο Ορχομενού**

**Τηλ. 2262023559, υπεύθυνες προγράμματος οι αρχαιολόγοι Κυριακή Καλλιγά, Σοφία Περλεπέ.**

**ΠΕΡΙΦΕΡΕΙΑΚΗ ΕΝΟΤΗΤΑ ΗΛΕΙΑΣ**

**Εφορεία Αρχαιοτήτων Ηλείας**

Η Εφορεία Αρχαιοτήτων Ηλείας στο πλαίσιο της συμμετοχής της στο φετινό εορτασμό των Πράσινων Πολιτιστικών Διαδρομών 22-25 Μαΐου 2025 σας προσκαλεί να συμμετέχετε στη θεματική περιήγηση με τίτλο Ήλιδα: η τελευταία περίοδος κατοίκησης της πρωτεύουσας πόλης των Ηλείων που θα πραγματοποιηθεί στον αρχαιολογικό χώρο Ήλιδας το Σάββατο 24 Μαΐου και ώρα 17.30.

Η περιήγηση θα αφορά στην προσπάθεια ανασύστασης της μορφής και λειτουργίας της αρχαίας πρωτεύσας των Ηλείων κατά τους πρώιμους βυζαντινούς χρόνους, την τελευταία περίοδο κατοίκησής της, οπότε σε αυτήν θα αναπτυχθεί ένας σημαντικός χριστιανικός οικισμός. Η δράση έχει στόχο τη γνωριμία του κοινού με μια άγνωστη πτυχή της Ήλιδας με γνώμονα τη σκέψη ότι η ιστορία του τόπου της διοργανώτριας πόλης των Ολυμπιακών αγώνων της Αρχαιότητας σε μια εποχή, όπου ουσιαστικά συντελείται η μετάβαση από τον αρχαίο στον μεσαιωνικό κόσμο, δεν μπορεί παρά να έχει ιδιαίτερο ενδιαφέρον.

Ως σημείο συνάντησης των συμμετεχόντων και αφετηρία της περιήγησης ορίζεται ο χώρος προ των κτιριακών εγκαταστάσεων του αρχαιολογικού χώρου Ήλιδας.

Οι ενδιαφερόμενοι θα πρέπει να δηλώσουν εγκαίρως συμμετοχή, καθώς θα τηρηθεί αυστηρώς σειρά προτεραιότητας. | Μέγιστος αριθμός συμμετεχόντων: 30 άτομα. |

**Ημερομηνία εκδήλωσης:** Σάββατο 24 Μαΐου 2025

**Ώρα εκδήλωσης:** 17.30

**Σημείο συνάντησης:** Χώρος προ των κτιριακών εγκαταστάσεων του αρχαιολογικού χώρου Ήλιδας

**Τηλέφωνο/Όνομα επικοινωνίας για το κοινό στη διάρκεια του εορτασμού:** 2624022529, Τώνια Μουρτζίνη – Αθανασία Ράλλη, αρχαιολόγοι Εφορείας Αρχαιοτήτων Ηλείας

**ΠΕΡΙΦΕΡΕΙΑΚΗ ΕΝΟΤΗΤΑ ΗΜΑΘΙΑΣ**

**Εφορεία Αρχαιοτήτων Ημαθίας**

Α. **Τίτλος: Μίεζα: Ανθοί Αιώνων**

Από τα λαμπρότερα και καλύτερα διατηρημένα μνημεία της αρχαίας Μίεζας είναι ο μακεδονικός τάφος των Ανθεμίων του 3ου αι. π.Χ. Κατασκευάσθηκε, όπως ο τάφος της Κρίσεως και ο τάφος του Kinch, στην πορεία του αρχαίου δρόμου που ένωνε τη Μίεζα με την Πέλλα.

Ο τάφος των Ανθεμίων είναι διθάλαμος με ιωνική πρόσοψη. Τα άκρα του αετώματος κοσμούνται με τρία μεγάλα, ζωηρά χρωματισμένα ανθέμια, στα οποία οφείλει το όνομά του. Στο τύμπανο του αετώματος παριστάνεται ζωγραφικά ζευγάρι ώριμης ηλικίας σε ανάκλιντρο συμποσίου. Εντυπωσιακή είναι επίσης η τοιχογραφία της οροφής του προθαλάμου με ανθέμια και νερολούλουδα. Στον εσωτερικό θάλαμο, οι τοίχοι του οποίου είναι βαμμένοι με μαύρο και κόκκινο χρώμα, διαθέτει κτιστό θρανίο και λίθινη ταφική θήκη για το αγγείο ή τη λάρνακα που περιείχε τα καμένα οστά του νεκρού.

Με την καθοδήγηση της Δρ Αρχαιολόγου Αναστασίας Γεωργιάδου και σε συνεργασία με τη μουσειοπαιδαγωγό της ΕΦΑ Ημαθίας Φώτω Παπαργυρούδη, παρατηρούμε, αναγνωρίζουμε και συζητάμε τον φυτικό διάκοσμο του τάφου με έμφαση στον τρόπο απόδοσης του (χρώματα, τεχνοτροπία, τεχνική, σύνθεση, μέγεθος, σημασία) και προσπαθούμε να τα αποδώσουμε εικαστικά με τον δικό μας τρόπο.

Συνιστάται αθλητική ένδυση και παπούτσια, καπέλο, αντηλιακή προστασία και αντικουνουπικά, νερό για την ενυδάτωση των παιδιών.

**Ημερομηνία εκδήλωσης: 22/5/2025**

**Ώρα εκδήλωσης:** 10:30

**Σημείο συνάντησης:** Τάφος Ανθεμίων - Mίεζα

**Τηλέφωνο/Όνομα επικοινωνίας για το κοινό στη διάρκεια του εορτασμού:**

23310 24972 Αναστασία Γεωργιάδου

Β. Μια πεζοπορία ξεκινά από την είσοδο του αρχαίου άστεως των Αιγών και καταλήγει στο Ανάκτορο. Συζητάμε για τη σχέση του αρχαιολογικού χώρου και των μνημείων με το περιβάλλον και στο ανάκτορο με αφορμή το ψηφιδωτό με θέμα την αρπαγή της Ευρώπης από τον ταύρο – Δία, μιλάμε για τον βασιλιά των Μακεδόνων Φίλιππο Β΄, ο οποίος εκλάμβανε τον εαυτό του και ως εν δυνάμει ευρωπαίο ηγέτη, έχοντας υπόψη και το σωζόμενο χωρίο από κείμενο του ιστορικού (σύγχρονου του Φιλίππου) Θεόπομπου, σύμφωνα με τον οποίο «ποτέ δεν γνώρισε η Ευρώπη τέτοιον εξαιρετικό άνδρα όπως ο Φίλιππος – ο γιος του Αμύντα».

Συνιστάται αθλητική ένδυση και παπούτσια, καπέλο, αντηλιακή προστασία και αντικουνουπικά. Παρακαλούμε να έχετε μαζί νερό για την ενυδάτωση σας και ατομικά τρόφιμα.

**Ημερομηνία εκδήλωσης:** 25/5/2024

**Ώρα εκδήλωσης:** 10:30

**Σημείο συνάντησης:** Δημοτικό παρκινγκ Βεργίνας

**Τηλέφωνο/Όνομα επικοινωνίας για το κοινό στη διάρκεια του εορτασμού:**

2331092580, Εύα Κοντογουλίδου

**Γ.** Σε μία προικισμένη από τη φύση περιοχή αναφοράς στα Ηλύσια Πεδία, η οποία μεταμορφώνεται σε χώρο προσμονής του χριστιανικού παραδείσου, μέσα σε ένα φυσικό περιβάλλον που κατακλύζεται από το νερό και τη βλάστηση, θα αναγνωρίσουμε τους λαξευτούς τάφους που σώζονται στις όχθες του ποταμού, ένας από τους οποίους μάλιστα ανασκάφηκε και δημοσιεύτηκε από τον Μ. Ανδρόνικο. Οι τάφοι φαίνεται ότι κατά τη μεσοβυζαντινή περίοδο άρχισαν να μετατρέπονται σε λατρευτικούς χώρους άσκησης και προσευχής (ασκηταριά).

 Θα διακρίνουμε ακόμη τον ιστορικό τόπο της εβραϊκής συνοικίας «Μπαρμπούτα», θα μάθουμε για το τζαμί με τις πολλές ονομασίες της οδού Δήμητρας, θα αφουγκραστούμε την βιομηχανική παραγωγή σε ένα κλωστήριο των αρχών του 20ου αι., και θα περπατήσουμε σε ένα μονότοξο γεφύρι του 16ου αι. Τελικός σταθμός μας οι καταρράκτες

**Ημερομηνία εκδήλωσης: 1/06/2025**

**Ώρα εκδήλωσης: 17:00**

**Σημείο συνάντησης: Γέφυρα Καραχμέτ, Εργοστάσιο Χατζηνικολάκη**

**Τηλέφωνο/Όνομα επικοινωνίας για το κοινό στη διάρκεια του εορτασμού:**

**233102977 Ιωάννης Γραικός, Μαρία Χειμωνοπούλου**

**Δ.** Περί τα 5,5 χλμ. από την πόλη της Βέροιας, σε ένα καταπράσινο τοπίο στις ανατολικές υπώρειες του Όρους Βέρμιο, όπου αναβλύζουν οι σημαντικές πηγές Ασπρονερίου, βρίσκονται οι μεταβυζαντινοί ναοί του Αγίου Αθανασίου και του Αγίου Νικολάου Τριποτάμου, μάρτυρες μιας αλλοτινής εποχής αλλά και της ευλάβειας των κατοίκων ενός παλαιού οικισμού, τη Λοζίτσα, που καταστράφηκε μαζί με δεκάδες άλλα χωριά του Καζά της Βεροίας το 1822, μετά την ανεπιτυχή έκβαση της επανάστασης της Νάουσας.

Η Εφορεία Αρχαιοτήτων Ημαθίας με την υποστήριξη του Δήμου Βέροιας και τοπικών φορέων, καθώς και με την επιστημονική συμβολή του κ. Αντώνη Μανάκου, Δρος Υδρογεωλόγου, διοργανώνει μία διαθεματική περιήγηση στην περιοχή βορειοδυτικά του σύγχρονου οικισμού του Τριποτάμου, όπου εκτεινόταν ο παλαιός οικισμός.

Η περιήγηση ξεκινά με ξενάγηση στον Άγιο Αθανάσιο, τον άλλοτε κοιμητηριακό ναό του οικισμού, ένα μικρών διαστάσεων μονόχωρο κτίσμα με ενδιαφέρουσες λαϊκότροπες τοιχογραφίες του β΄ μισού του 18ου αι.

Στη συνέχεια, ακολουθώντας τον κατηφορικό χωμάτινο δρόμο, συναντάμε και γνωρίζουμε τον ναό του Αγίου Νικολάου, ο οποίος ανακαινίστηκε, σύμφωνα με μαρμάρινη εγχάρακτη επιγραφή, το 1750 και διασώζει αξιόλογο τοιχογραφικό διάκοσμο, έργο ζωγράφων του κύκλου του «εργαστηρίου της Αγιάς» από τον ομώνυμο οικισμό Λαρίσης.

Ο κατηφορικός αυτός δρόμος οδηγεί στην όχθη του Ασπρονερίου, του σημαντικότερου κλάδου του ποταμού Τριποτάμου. Εκεί, αφού περάσουμε στην αντίπερα όχθη διασχίζοντας το γεφυράκι, ακολουθούμε μια εύκολη πεζοπορική διαδρομή δίπλα στην κοίτη του Ασπρονερίου προσεγγίζοντας τις ομώνυμες πηγές που τον τροφοδοτούν, όπου γίνεται μια σύντομη αναφορά στο περιβάλλον και τις συνθήκες ανάβλυσης.

Παράλληλα, παρατηρούμε το φυσικό τοπίο, πληροφορούμαστε για την παρόχθια χλωρίδα και ευαισθητοποιούμαστε σε θέματα προστασίας του φυσικού περιβάλλοντος και της βιοποικιλότητας.

Ο περίπατος ολοκληρώνεται με μουσική και πικ-νικ.

Η εκδήλωση απευθύνεται στο ευρύ κοινό (ενήλικες και οικογένειες).

Απαραίτητα κλειστά παπούτσια, καπέλο και αντηλιακό, νερό και ατομικά τρόφιμα για το πικ-νίκ.

 Ημερομηνία εκδήλωσης: 24/5/2025

**Ώρα εκδήλωσης: 16:00**

**Σημείο συνάντησης:** Ι.Ν. Αγίου Αθανασίου Τριποτάμου

**Τηλέφωνο/Όνομα επικοινωνίας για το κοινό στη διάρκεια του εορτασμού:**

2331076100 Μαρία Πολατίδου, Αρχαιολόγος ΤΒΜΑΜ ΕΦΑ Ημαθίας

**ΠΕΡΙΦΕΡΕΙΑΚΗ ΕΝΟΤΗΤΑ ΗΡΑΚΛΕΙΟΥ**

**Εφορεία Αρχαιοτήτων Ηρακλείου**

Η Εφορεία Αρχαιοτήτων Ηρακλείου συμμετέχει στη δράση διοργανώνοντας αρχαιολογικές ξεναγήσεις – θεματικούς περιπάτους αρμοδιότητάς της κατά τη διάρκεια του πολιτιστικού τετραήμερου, από Πέμπτη 22 έως και την Κυριακή 25 Μαΐου 2025, ως εξής:

**Πέμπτη 22/05/2025**

Ώρα: 12:30

* Ξενάγηση στον επισκέψιμο στον αρχαιολογικού χώρου του  μινωικού ανακτορικού κέντρο των Μαλίων από την αρχαιολόγο του Τμήματος Προϊστορικών & Κλασικών Αρχαιοτήτων & Μουσείων κ. Ελένη Τζιράκη (etziraki@culture.gr)

**Παρασκευή 23/05/2025**

Ώρα:10:00

"Αρχαιολογική ξενάγηση-περίπατος από τον Μινωικό Ξενώνα (Καραβάν Σεράι) στο ανακτορικό κέντρο της Κνωσού" από τις αρχαιολόγους του Τμήματος Προϊστορικών & Κλασικών Αρχαιοτήτων & Μουσείων κ.κ. Ε. Καβουλάκη (ekavoulaki@culture.gr), Μ. Κλάδου (mkladou@culture.gr) και Μ. Ρουσάκη (mrousaki@culture.gr)

**Παρασκευή 23/05/2025**

Ώρα: 10:00

«Περιήγηση στα μνημεία της Επισκοπής Δ. Χερσονήσου», από τον αρχαιολόγο του Τμήματος Βυζαντινών & Μεταβυζαντινών Αρχαιοτήτων & Μουσείων (gkatsalis@culture.gr)

**Σάββατο 24/05/2025**

Ώρα: 10:30

Περιήγηση στον αρχαιολογικό χώρο της Φαιστού: η τοπογραφία ενός μινωικού ανακτορικού κέντρου, από την αρχαιολόγο του Τμήματος Προϊστορικών & Κλασικών Αρχαιοτήτων & Μουσείων κα Ανθή Κουκουράκη (mkoukouraki@culture.gr)

**Κυριακή 25/05/2025**

Ώρα: 11:00

Ξενάγηση στο Αρχαιολογικό Μουσείο Μεσαράς, από την αρχαιολόγο του Τμήματος Προϊστορικών & Κλασικών Αρχαιοτήτων & Μουσείων κα Μαρία Κυρίμη (mkirimi@culture.gr)

**Τηλέφωνο επικοινωνίας για το κοινό στη διάρκεια του εορτασμού** 2810 279241, +30 2810 279200, +30 2810 279100

**ΠΕΡΙΦΕΡΕΙΑΚΗ ΕΝΟΤΗΤΑ ΘΕΣΠΡΩΤΙΑΣ**

**Εφορεία Αρχαιοτήτων Θεσπρωτίας**

**Α. Τι καπνίζει στο κέντρο της πόλης?**

Η εκπαιδευτική δράση που απευθύνεται σε μαθητές της δευτεροβάθμιας εκπαίδευσης αξιοποιεί τα βυζαντινά λουτρά της Παραμυθιάς και περιλαμβάνει την γνωριμία των μαθητών με τις συνήθειες τις ατομικής υγιεινής διαχρονικά και το περιβαλλοντικό αποτύπωμα τους.

Μέσα από την γνωριμία με το μνημείο αναδεικνύεται η κοινωνική διάσταση της λούσης, δεδομένου ότι τα δημόσια λουτρά, εξυπηρετούσαν όχι μόνο τις ανάγκες της καθαριότητας και υγιεινής, αλλά παράλληλα λειτουργούσαν ως χώροι ψυχαγωγίας και χαλάρωσης, κοινωνικοποίησης και προετοιμασίας για σημαντικές της ζωής όπως ο γάμος. Ταυτόχρονα γίνεται αναφορά στην τεχνολογία της υπόκαυσης (από όπου εμπνέεται και το τίτλος της δράσης) καθώς και στην ύδρευση και την αποχέτευση της πόλης.

Η δράση στοχεύει στην ευαισθητοποίηση των μαθητών σχετικά με το ατομικό περιβαλλοντικό αποτύπωμα, δεδομένου ότι το μεγαλύτερο ποσοστό της κατανάλωσης νερού αφορά στην προσωπική υγιεινή.

**Ημερομηνία εκδήλωσης:** 22 Μαΐου 2025

**Ώρα εκδήλωσης:** 09.00 -14.00

**Σημείο συνάντησης:** Βυζαντινά Λουτρά Παραμυθιάς Δήμου Σουλίου

**Τηλέφωνο/Όνομα επικοινωνίας για το κοινό στη διάρκεια του εορτασμού:** Στέφανος Βασιλειάδης – Αγγελική Βασιλάκουτηλ επικοινωνίας 26650 29178 -177 e-mail: efathe@culture.gr

Β. **Ας το πάρει το ποτάμι.**

Η εκπαιδευτική δράση που απευθύνεται σε μαθητές της δευτεροβάθμιας εκπαίδευσης αξιοποιεί το αρχαίο θέατρο των Γιτάνων πλησίον του ποταμού Καλαμά και έχει ως κεντρικό άξονα την παράσταση ενός θεατρικού μονόπρακτου από τους μαθητές. Το έργο που αποτελεί το εφιαλτικό όνειρο ενός εφήβου αναφέρεται στις επιπτώσεις της κλιματικής αλλαγής την αύξηση της θερμοκρασίας και την μείωση αποθεμάτων νερού, αντλεί έμπνευση από το μελοποιημένο ποίημα του Νίκου Γκάτσου ‘’Ο Εφιάλτης της Περσεφόνης’’.

Η παράσταση στέκεται κριτικά στην βεμπεριανή έννοια της απομάγευσης (Entzauberung) του κόσμου και στην εργαλειακή αντίληψη με την οποία η σύγχρονη κοινωνία αντιλαμβάνεται και διαχειρίζεται τη φύση ως πόρο για την οικονομική και βιομηχανική ανάπτυξη χωρίς να λαμβάνεται υπόψη η μακροπρόθεσμη περιβαλλοντική ισορροπία.

Ταυτόχρονα μέσα από την **ανθρωποποίηση** των στοιχείων της φύσης προωθείται η ιδέα της **επαν-μάγευσης** (re-enchantment of nature), όπως αυτή εκφράζεται στην σκέψη του Γάλλου φιλοσόφου Μπρουνο Λατουρ, αμφισβητείται η νεωτερική διάκριση ανάμεσα στη φύση και τον πολιτισμό και προτείνεται μια νέα πολιτική οικολογία όπου η φύση και οι άνθρωποι είναι αλληλένδετοι και συνυπάρχουν σε ένα **δίκτυο σχέσεων** που επηρεάζει τόσο τη ζωή του ανθρώπου όσο και το περιβάλλον γύρω του.

**Ημερομηνία εκδήλωσης:** 23 Μαΐου 2025

**Ώρα εκδήλωσης:** 09.00 -14.00

**Σημείο συνάντησης:** αρχαιολογικό Χώρος Γιτάνων

**Τηλέφωνο/Όνομα επικοινωνίας για το κοινό στη διάρκεια του εορτασμού:** Στέφανος Βασιλειάδης – Αγγελική Βασιλάκουτηλ επικοινωνίας 26650 29178 -177 e-mail: efathe@culture.gr

**ΠΕΡΙΦΕΡΕΙΑΚΗ ΕΝΟΤΗΤΑ ΘΕΣΣΑΛΟΝΙΚΗΣ**

**Εφορεία Αρχαιοτήτων Πόλης Θεσσαλονίκης**

Α Η Εφορεία Αρχαιοτήτων Πόλης Θεσσαλονίκης στο πλαίσιο του επετειακού εορτασμού του ΥΠΠΟ «Πράσινες Πολιτιστικές Διαδρομές» διοργανώνει την Πέμπτη 22 Μαΐου 2025 την βιωματική εκπαιδευτική δράση **«Κήποι στη Βυζαντινή Θεσσαλονίκη»** στον ναό Αγίου Νικολάου Ορφανού για σχολικές ομάδες πρωτοβάθμιας εκπαίδευσης, με στόχο την ευαισθητοποίηση των μαθητών σε θέματα προστασίας της πολιτιστικής και φυσικής κληρονομιάς. Μέσα από ευχάριστες και δημιουργικές δραστηριότητες οι μαθητές θα έχουν την ευκαιρία να μάθουν για τους βυζαντινούς κήπους που συνδέονται με τον τόπο αναψυχής τόσο του πραγματικού κόσμου όσο και του επέκεινα.

Ηλικιακές ομάδες: Ε΄-ΣΤ΄ Τάξεις Δημοτικού

Διάρκεια προγράμματος: 1.30΄

Μέγιστος αριθμός συμμετεχόντων: 25 μαθητές

Για συμμετοχή είναι απαραίτητη η τηλεφωνική κράτηση.

**Ημερομηνία εκδήλωσης:**

22/5/2025

**Ώρα εκδήλωσης:**

**10.00-13.00**

**Σημείο συνάντησης:**

Ναός Αγίου Νικολάου Ορφανού

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Χαρά Σαρρηγιαννίδου, 2313310439 - Όλγα Μπακιρτζή, 2313310418

Β. Η Εφορεία Αρχαιοτήτων Πόλης Θεσσαλονίκης διοργανώνει στο πλαίσιο του επετειακού εορτασμού του ΥΠΠΟ «Πράσινες Πολιτιστικές Διαδρομές», θεματική περιήγηση στο Επταπύργιο στις 23 Μαΐου 2025, βιωματικό περίπατο για ενήλικες στα τείχη της Θεσσαλονίκης με αφετηρία το Επταπύργιο. Μέσα από τη δράση προβάλλεται η διαχρονική σχέση της Θεσσαλονίκης με τα τείχη της και η ιδιαίτερη σημασία τους στη διαμόρφωση της συλλογικής μνήμης, ενώ παράλληλα αναδεικνύεται η διασύνδεση φύσης και πολιτισμού.

**Ημερομηνία εκδήλωσης:**

23/5/2024

**Ώρα εκδήλωσης:**

**10.00-14.00**

**Σημείο συνάντησης:**

Επταπύργιο

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Χαρά Σαρρηγιαννίδου, 2313310439 – Γιάννης Καρλιάμπας, 2313310424

**Εφορεία Αρχαιοτήτων Περιφέρειας Θεσσαλονίκης**

**Η Εφορεία Αρχαιοτήτων Περιφέρειας Θεσσαλονίκης** συμμετέχει στις «Πράσινες Πολιτιστικές Διαδρομές» 2025, με τις εξής δράσεις:

Α. την οργάνωση εκπαιδευτικού προγράμματος για το 4ο Νηπιαγωγείο Θέρμης.

Το πρόγραμμα, με τίτλο «Άνω – Κάτω. Στη Θέρμη» επιδιώκει την επαφή της σχολικής κοινότητας με τους αρχαιολογικούς χώρους της Θέρμης, το φυσικό τους περιβάλλον και τις επάλληλες εποχές κατοίκησης. Η διαχρονική κατοίκηση της περιοχής, από τους προϊστορικούς χρόνους ως και την μεταβυζαντινή και νεότερη περίοδο και η ένταξη της σύγχρονης κοινότητας στο άμεσο περιβάλλον των ιστάμενων μνημείων είναι οι άξονες γύρω από τους οποίους αναπτύσσεται το πρόγραμμα. Στόχος είναι μέσα από την συνοπτική παρουσίαση των περιόδων κατοίκησης, να δημιουργηθούν εικαστικές και οπτικές αναφορές, που θα καλλιεργήσουν την ιστορική μνήμη και τη σύνδεση με το περιβάλλον.

Το πρόγραμμα θα ολοκληρωθεί με μία εικαστική δράση που αφορά την κατασκευή αντιγράφων από χαρακτηριστικά αντικείμενα διαφόρων περιόδων και την ένταξή τους από τους μαθητές στο αντίστοιχο εικονιστικό πλαίσιο της περιόδου προέλευσης καθώς και ένα περίπατο στον πευκόφυτο λόφο της Τράπεζας.

Ημερομηνία Διεξαγωγής: 23/05/2024

Διάρκεια: 9:00 – 12:00

Υπεύθυνοι δράσης: Αθ. Μουράτη, Αν. Παντή, Α. Θάνος, Αν. Τσέος, Α. Ρεΐζη.

**Τηλέφωνο:** 2312 007012

Β.

Η Εφορεία Αρχαιοτήτων Περιφέρειας Θεσσαλονίκης διεξάγει αρχαιολογική περιήγηση σε αρχαιολογικούς χώρους και μνημεία στο Εθνικό Πάρκο Υγροτόπων Λιμνών Κορώνειας-Βόλβης και Μακεδονικών Τεμπών και, ειδικώς στο λεγόμενο «Βήμα του Αποστόλου Παύλου, στην Απολλωνία Θεσσαλονίκης.

Η δράση δύναται να περιλαμβάνει πεζοπορική διαδρομή κατά μήκος της άλλοτε γραμμής ντεκωβίλ έως το μεταβυζαντινό ιαματικό λουτρό της Απολλωνίας, στη νότια όχθη της Βόλβης.

Η περιήγηση απευθύνεται σε συγκροτημένες ομάδες κοινού και προϋποθέτει την υποβολή δήλωσης συμμετοχής, για την οποία θα τηρηθεί σειρά προτεραιότητας.

**Ημερομηνία εκδήλωσης: 24-25 Μαΐου 2025**

**Ώρα εκδήλωσης: 10.00-14.00**

**Σημείο συνάντησης: «Βήμα Αποστόλου Παύλου», Απολλωνία Θεσσαλονίκης**

**Επικοινωνία για το κοινό:** 231 2007007, 231 0801402, efapeth@culture.gr, **υπεύθυνος δράσης:** Ε. Ντάφου, αρχαιολόγος

231 0801402 (εσωτ. 107), για την εκδήλωση ενδιαφέροντος συμμετοχής στη δράση και τον σχετικό προγραμματισμό.

**Αρχαιολογικό Μουσείο Θεσσαλονίκης**

**Το Αρχαιολογικό Μουσείο Θεσσαλονίκης στο πλαίσιο των εκδηλώσεων θα πραγματοποιήσει τα ακόλουθα:**

1. **Πέμπτη 22 και Παρασκευή 23 Μαΐου 2025: Εξερευνώντας τη “σπηλιά” του μουσείου**

**Εκπαιδευτικό πρόγραμμα** για το μαθητικό κοινό στη νέα περιοδική έκθεση του Αρχαιολογικού Μουσείου Θεσσαλονίκης «Στη Σπηλιά: Ιστορίες από το Σκοτάδι στο Φως», με επίκεντρο το ιδιαίτερο περιβάλλον των σπηλαίων.

Σε συνεργασία με την Εφορεία Παλαιοανθρωπολογίας - Σπηλαιολογίας.

1. **Σάββατο 24 Μαΐου 2025: Γιορτή στον κήπο του μουσείου**
* **Πικνίκ στον κήπο του Αρχαιολογικού Μουσείου Θεσσαλονίκης**:

Ένα ιστορικό διατηρητέο μνημείο, το κτήριο του ΑΜΘ, έργο του Πάτροκλου Καραντινού, γίνεται φόντο για ένα ξεχωριστό πικνίκ στον κήπο του μουσείου, έναν από τους ωραιότερους δημόσιους κήπους της πόλης.

* **Θεματικές ξεναγήσεις:**

Ξεναγήσεις -ανά ομάδες- στον περιβάλλοντα χώρο του ΑΜΘ με έμφαση στα φυτά, τα σύγχρονα έργα τέχνης και τις αρχαιότητες στο προστώο.

Διάρκεια: από τις 13.00 έως τις 18.00.

Η συμμετοχή του κοινού θα δηλώνεται με προκράτηση στο Μουσείο. Οι συμμετέχοντες θα λαμβάνουν από το Μουσείο έντυπο με οδηγίες για τη φροντίδα διατήρησης της καθαριότητας του χώρου με τη χρήση ειδικών κάδων, για ανακυκλώσιμα και μη απορρίμματα.

* **Μουσικό δρώμενο – Συναυλία «Γέφυρες Πολιτισμού**»

Στον προαύλιο χώρο του ΑΜΘ θα πραγματοποιηθεί συναυλία από τη Φιλαρμονική Ορχήστρα "Thessaloniki Youth Band", με τη συμμετοχή 40-50 περίπου νέων μουσικών.

 Ώρα: 19.00

Η συμμετοχή σε όλες τις δράσεις θα είναι ελεύθερη για το κοινό.

**Τηλέφωνο/Όνομα επικοινωνίας για το κοινό στη διάρκεια του εορτασμού:** 2313 310201

**Υπεύθυνος εκδήλωσης:**

Γκαλινίκη Στυλιάνα Αγνή Αποστολίδου,

Χάρης Τσούγγαρης, Μελίνα Χατζή

**Μουσείο Βυζαντινού Πολιτισμού**

Το Μουσείο Βυζαντινού Πολιτισμού συμμετέχει για ακόμη μία χρονιά στις «Πράσινες Πολιτιστικές Διαδρομές» και αναδεικνύει τον φυτικό κόσμο μέσα από τα εκθέματα και τους κήπους του.

Οι φετινές δράσεις περιλαμβάνουν:

* Θεματική περιήγηση στις αίθουσες του Μουσείου με στόχο την ανάδειξη της παρουσίας του φυτικού κόσμου σε αντικείμενα της μόνιμης έκθεσης από αρχαιολόγο του Μουσείου. Οι επισκέπτες θα προσεγγίσουν τη μορφή και τον συμβολισμό των φυτών στην τέχνη των Βυζαντινών μέσα από τα αντικείμενα της μόνιμης έκθεσης.
* Εκπαιδευτικό πρόγραμμα στις αίθουσες του Μουσείου προσαρμοσμένο στη θεματική της ημέρας. Οι μαθητές θα προσεγγίσουν τη μορφή και τον συμβολισμό των φυτών στην τέχνη των Βυζαντινών μέσα από τα αντικείμενα της μόνιμης έκθεσης.

**Ημερομηνία εκδήλωσης:** 22/5/2025 και 23/5/2025

**Ώρα εκδήλωσης:**

22/5/2025, 09:00 Εκπαιδευτικό πρόγραμμα

23/5/2025, 12:00 Θεματική περιήγηση

**Σημείο συνάντησης:** Μουσείο Βυζαντινού Πολιτισμού

**Τηλέφωνο/ για το κοινό στη διάρκεια του εορτασμού:**

**2313 306422 (Εκδοτήριο εισιτηρίων Μουσείου)**

**Εφορεία Παλαιοανθρωπολογίας-Σπηλαιολογίας, Γραφείο Β. Ελλάδας**

Στο πλαίσιο της επικοινωνιακής δράσης «Πράσινες Πολιτιστικές Διαδρομές 2025» το Αρχαιολογικό Μουσείο Θεσσαλονίκης σε συνεργασία με την Εφορεία Παλαιοανθρωπολογίας–Σπηλαιολογίας (Γραφείο Β. Ελλάδας) διοργανώνει εκπαιδευτικό πρόγραμμα με θέμα **‘Εξερευνώντας τη “σπηλιά” του μουσείου’** για μαθητές πρωτοβάθμιας και δευτεροβάθμιας εκπαίδευσης στη νέα περιοδική έκθεση «Στη Σπηλιά: Ιστορίες από το Σκοτάδι στο Φως».

Το πρόγραμμα περιλαμβάνει περιήγηση στα εκθέματα και ποικίλες εκπαιδευτικές δραστηριότητες (μουσειοβαλίτσα, ψηφιακές διαδραστικές εφαρμογές, επιτραπέζιο παιχνίδι, εικαστικό εργαστήρι) με στόχο την ανάδειξη των σπηλαίων ως μνημείων της φύσης και του πολιτισμού και την προβολή του σημαντικού ρόλου που διαδραμάτισαν για τον άνθρωπο και το περιβάλλον από την προϊστορία μέχρι σήμερα.

Η είσοδος στο Αρχαιολογικό Μουσείο Θεσσαλονίκης είναι ελεύθερη για τους συμμετέχοντες στην εκδήλωση.

**Ημερομηνία εκδήλωσης:**

Πέμπτη 22 και Παρασκευή 23 Μαΐου 2025:

**Ώρα εκδήλωσης:**

10.00

**Σημείο συνάντησης:** Είσοδος Αρχαιολογικού Μουσείου Θεσσαλονίκης

**τηλέφωνο επικοινωνίας για το κοινό:** 2313 310 201

**ΠΕΡΙΦΕΡΕΙΑΚΗ ΕΝΟΤΗΤΑ ΙΩΑΝΝΙΝΩΝ**

**Εφορεία Αρχαιοτήτων Ιωαννίνων**

Η Εφορεία Αρχαιοτήτων Ιωαννίνων, στο πλαίσιο του εορτασμού των Πράσινων Πολιτιστικών Διαδρομών 2025, θα υλοποιήσει στις 22 Μαΐου 2025, στο Κάστρο των Ιωαννίνων, την εκπαιδευτική δράση “Φυσικό περιβάλλον και μνημεία του Κάστρου Ιωάννινων. Μαθαίνουμε, αγαπάμε, προστατεύουμε”. Το εκπαιδευτικό πρόγραμμα υλοποιείται σε συνεργασία με την Διεύθυνση Πρωτοβάθμιας Εκπαίδευσης Ιωαννίνων και απευθύνεται σε μαθητές Γ ΄Δημοτικού. Περιλαμβάνει εκπαιδευτική περιήγηση στο Κάστρο Ιωαννίνων (τείχος, ακροπόλεις και μνημεία) με ειδικότερη αναφορά στο διαχρονικό ρόλο της λίμνης σε σχέση με το Κάστρο και τον οικισμό του, στο θέμα της αλλαγής του φυσικού και οικιστικού περιβάλλοντος, καθώς και στην ευαισθητοποίηση προστασίας της φύσης και των μνημείων. Η δράση ολοκληρώνεται με δεντροφύτευση στο Ιτς Καλέ και συμβολική υιοθεσία του νέου δέντρου τους μαθητές, συμβάλλοντας στην ανάπτυξη «δεσμών» των μικρών μαθητών με την τοπική πολιτιστική κληρονομιά και το φυσικό περιβάλλον.

**Ημερομηνία εκδήλωσης:**22.05.2025

**Ώρα εκδήλωσης:** 9.30-13.30

**Σημείο συνάντησης:** Παραλίμνιος Ιωαννίνων, έξω από τη βόρεια πύλη του Κάστρου

**Τηλέφωνο: 265139580, 2651001067**

Υπεύθυνοι δράσης:

Μάτα Κορτζή, Αρχαιολόγος,

 Σοφία Κίγκα, Αρχαιολόγος - Μουσειολόγος

**ΠΕΡΙΦΕΡΕΙΑΚΗ ΕΝΟΤΗΤΑ ΚΑΡΔΙΤΣΑΣ**

**Εφορεία Αρχαιοτήτων Καρδίτσας**

Η Εφορεία Αρχαιοτήτων Καρδίτσας διοργανώνει τις ακόλουθες εκδηλώσεις με ελεύθερη συμμετοχή για μαθητικές ομάδες και ευρύ κοινό:

**Την Παρασκευή 23 Μαΐου και ώρα 10.00** θα πραγματοποιηθεί περίπατος και ξενάγηση από αρχαιολόγους της Υπηρεσίας στο καλύτερα διατηρημένο βυζαντινό κάστρο της Δυτικής Θεσσαλίας (13ος αι. μ.Χ.), που βρίσκεται στον καταπράσινο λόφο πάνω από το γραφικό χωριό Φανάρι. Οι συμμετέχοντες θα έχουν την ευκαιρία να περιηγηθούν και να γνωρίσουν τους χώρους του επιβλητικού κάστρου (δεξαμενές, πυριτιδαποθήκη, επάλξεις κ.α.) παράλληλα με την μακραίωνη ιστορία του από την ίδρυσή του ως την απελευθέρωση από τους Τούρκους, στενά συνυφασμένη με την ιστορία και τις περιπέτειες της ευρύτερης περιοχής.

Την ίδια ημερομηνία και ώρα, με αφετηρία την κεντρική πλατεία του Καλλίθηρου οι συμμετέχοντες αρχικά θα περιηγηθούν με την καθοδήγηση αρχαιολόγων της Εφορείας Καρδίτσας μέσα στον σύγχρονο οικισμό, με σκοπό την ανακάλυψη των διάσπαρτων σωζόμενων καταλοίπων της υποκείμενης αρχαίας πόλης. Η πολιτιστική διαδρομή θα ολοκληρωθεί με ανάβαση στην αρχαία και βυζαντινή Ακρόπολη και τον ναό του Αγ. Αθανασίου πάνω στον ομώνυμο λόφο.

Μέσα από τις περιηγήσεις ανάμεσα στους σύγχρονους και τους αρχαίους οικισμούς, στα μνημεία του πολιτισμού και στα μνημεία της φύσης, θα δοθούν αφορμές για σκέψεις και συζητήσεις για ένα βιώσιμο και ελπιδοφόρο μέλλον σε τοπικό και ευρύτερο επίπεδο.

**Ημερομηνία εκδήλωσης:**

Παρασκευή 23 Μαΐου 2025

**Ώρα εκδήλωσης:**

10:00 – 13:00

**Σημείο συνάντησης:**

**Α)** Για τον αρχαιολογικό Χώρο Καλλίθηρου συνάντηση στην πλατεία Καλλίθηρου

**Β)** Για τοΒυζαντινό Κάστρο Φαναρίου στην είσοδο του κάστρου

**Τηλέφωνο/Όνομα επικοινωνίας για το κοινό στη διάρκεια του εορτασμού:**

ΕΦΑ Καρδίτσας, Δηλώσεις συμμετοχής: τηλ.2441079382 & 2441061564, (Δευτ. – Παρ., 9.00-13.00) μέχρι την Τρίτη 20 Μαΐου 2025

**ΠΕΡΙΦΕΡΕΙΑΚΗ ΕΝΟΤΗΤΑ ΚΕΡΚΥΡΑΣ**

**Μουσείο Ασιατικής Τέχνης Κέρκυρας**

Το Μουσείο Ασιατικής Τέχνης Κέρκυρας συμμετέχει και φέτος στις «Πράσινες Πολιτιστικές Διαδρομές», υλοποιώντας το εκπαιδευτικό πρόγραμμα με τίτλο «Τα φυτά της Ασίας. Ένα ταξίδι στη φύση».

Το πρόγραμμα απευθύνεται σε μαθητές Α΄, Β΄ και Γ΄ Δημοτικού και θα πραγματοποιηθεί την Πέμπτη 22 και την Παρασκευή 23 Μαΐου 2025.

Στόχος της δράσης είναι η εξοικείωση των μαθητών με τη φυσική κληρονομιά της Ασίας και την ευαισθητοποίησή τους σε περιβαλλοντικά ζητήματα.

Αρχικά, κατά τη διάρκεια της περιήγησής τους στο Μουσείο, οι μαθητές θα ανακαλύψουν τη σημασία του φυτικού και ανθικού διακόσμου στα έργα τέχνης της Ασίας. Μέσα από την παρατήρηση εκθεμάτων θα γνωρίσουν τους συμβολισμούς των φυτών και των ανθέων σε διαφορετικούς πολιτισμούς της ασιατικής ηπείρου, εντοπίζοντας ομοιότητες και διαφορές.

Έπειτα, ειδική έμφαση θα δοθεί στην καλλιέργεια μέσα από την αναπαράσταση της αίθουσας της τελετής του τσαγιού, «chado», και μέσω διοράματος με τους ορυζώνες της Κίνας. Οι μαθητές θα μάθουν για τα στάδια παραγωγής του πράσινου τσαγιού και του ρυζιού, και τη σημασία αυτών των καλλιεργειών στη ζωή των ανθρώπων.

Στη συνέχεια, οι μαθητές μέσα από ένα καλλιτεχνικό εργαστήρι θα εκφραστούν δημιουργικά ζωγραφίζοντας τις δικές τους πορσελάνες και φτιάχνοντας μικρά ψηφιδωτά από κόκκους ρυζιού και όσπρια.

Μέσα από το πρόγραμμα αυτό το Μουσείο Ασιατικής Τέχνης Κέρκυρας επιδιώκει να αναδείξει τη σχέση μεταξύ ανθρώπου και φύσης στους ασιατικούς πολιτισμούς και να ενισχύσει την ευαισθητοποίηση των μαθητών για το περιβάλλον.

Για τη συμμετοχή στη δράση θα τηρηθεί σειρά προτεραιότητας, κατόπιν επικοινωνίας, λόγω περιορισμένου αριθμού θέσεων.

**Ημερομηνία εκδήλωσης:**

Πέμπτη 22 Μαΐου και Παρασκευή 23 Μαΐου

**Ώρα εκδήλωσης:**

09:00-10:00 & 11:00-12:00

**Σημείο συνάντησης:**

Είσοδος στο Μουσείο

**Τηλέφωνο / Όνομα επικοινωνίας για το κοινό στη διάρκεια του εορτασμού:**

26610-30443, εσωτ. 12: Χριστιάννα Κίτσου, Βιβλιοθηκονόμος & Μιχάλης Τριβυζάς, Αρχαιολόγος.

**ΠΕΡΙΦΕΡΕΙΑΚΗ ΕΝΟΤΗΤΑ ΚΕΦΑΛΛΗΝΙΑΣ**

**Εφορεία Αρχαιοτήτων Κεφαλληνίας-Ιθάκης**

**Η Εφορεία Αρχαιοτήτων Κεφαλληνίας και Ιθάκης**, συμμετέχοντας για τρίτη χρονιά στην επικοινωνιακή δράση του ΥΠΠΟ «Πράσινες Πολιτιστικές Διαδρομές», διοργανώνει στο πλαίσιο του εορτασμού για το 2025 δράση με τίτλο «Περπατώντας στα αρχαιολογικά μονοπάτια της Λειβαθούς».

Την Κυριακή 25 Μαΐου 2025, στις 10:00, θα πραγματοποιηθεί περίπατος σε συνεργασία με τον Δήμο Αργοστολίου (θα παρέχει λεωφορείο για τις μετακινήσεις), με ενημέρωση από αρχαιολόγους της ΕΦΑ Κεφαλληνίας και Ιθάκης στα δύο εμβληματικά μνημεία της Λειβαθούς, το **Μυκηναϊκό Νεκροταφείο Μαζαρακάτων** και το **Κάστρο Αγίου Γεωργίου**. Η περιήγηση θα ξεκινήσει από τον αρχαιολογικό χώρο του Μυκηναϊκού Νεκροταφείου Μαζαρακάτων, του μεγαλύτερου νεκροταφείου των υστεροελλαδικών χρόνων στο νησί. Θα ακολουθήσει περιήγηση στο Κάστρο Αγίου Γεωργίου, πρωτεύουσα της Κεφαλονιάς κατά την Ενετοκρατία και τέλος περίπατος στον οικισμό, με στάσεις σε σωζόμενους ναούς της εποχής. Η δράση απευθύνεται σε όλες τις ηλικιακές ομάδες κοινού και θα πλαισιώνεται από διάφορες εκπαιδευτικές δημιουργικές δραστηριότητες για τους μικρούς μας φίλους.

**Σημείο συνάντησης:** α) Μυκηναϊκό Νεκροταφείο Μαζαρακάτων. Ώρα

 συνάντησης **09:50**

 β) Κλειστό Γήπεδο Αργοστολίου, για όσους δεν διαθέτουν

 μεταφορικό μέσο, δωρεάν μετάβαση με λεωφορείο από τo

 Αργοστόλι στο Μυκηναϊκό Νεκροταφείο Μαζαρακάτων και

 το Κάστρο Αγίου Γεωργίου. Για το λεωφορείο απαιτείται

 τηλεφωνική κράτηση στο τηλέφωνο της ΕΦΑΚΕΦΙ

 2671027546 και θα τηρηθεί σειρά προτεραιότητας. Ώρα

 συνάντησης **09:30**

Απαραίτητος εξοπλισμός: νερό, καπέλο, κατάλληλη ένδυση και υπόδηση.

**ΠΕΡΙΦΕΡΕΙΑΚΗ ΕΝΟΤΗΤΑ ΚΙΛΚΙΣ**

**Εφορεία Αρχαιοτήτων Κιλκίς**

Η δράση πραγματοποιείται σε δύο ημέρες, με την πρώτη να είναι αφιερωμένη σε μαθητές της Δευτεροβάθμιας Εκπαίδευσης και τη δεύτερη σε ενήλικο κοινό και οικογένειες. Οι συμμετέχοντες θα περιηγηθούν σε σημαντικά νεότερα κτήρια και τοπόσημα του Κιλκίς, όπως οι δίδυμες καπναποθήκες, η παλιά Νομαρχία, η τιμητική στήλη των Γάλλων στρατιωτών, καθώς και σε μνημεία, όπως η υπαίθρια έκθεση γλυπτών στο όμορο οικόπεδο του Αρχαιολογικού Μουσείου Κιλκίς, ο ναός του Αγίου Γεωργίου στον λόφο, το λουτρό του Seyh Seyyid effendi και η κρήνη Σαλάτς, με στόχο να γνωρίσουν εμβριθέστερα την ιστορία της πόλης, διαχρονικά.

**Ημερομηνία εκδήλωσης:** 23 και 24 Μαΐου 2025

**Ώρα εκδήλωσης:** 11.00 πμ

**Σημείο συνάντησης:** Αρχαιολογικό Μουσείο Κιλκίς

**Τηλέφωνο/Όνομα επικοινωνίας για το κοινό στη διάρκεια του εορτασμού:** 23410 22005, 23410 76661

Δρ Μαγδαληνή Παρχαρίδου, αρχαιολόγος, πρ. ΤΒΜΑΜ, ΕΦΑ Κιλκίς

Δρ Νεκτάριος Πουλακάκης, αρχαιολόγος, πρ. ΤΠΚΑΜ, ΕΦΑ Κιλκίς

Δρ Μαρία Φαρμάκη, αρχαιολόγος, ΕΦΑ Κιλκίς

**ΠΕΡΙΦΕΡΕΙΑΚΗ ΕΝΟΤΗΤΑ ΚΟΖΑΝΗΣ**

**Εφορεία Αρχαιολογικών Κοζάνης**

Η Εφορεία Αρχαιοτήτων Κοζάνης απευθύνεται στην εκπαιδευτική κοινότητα με σκοπό την ευαισθητοποίηση σε θέματα προστασίας και ανάδειξης του φυσικού περιβάλλοντος και του πολιτιστικού πλούτου. Για τον λόγο αυτό η Εφορεία μας προσκαλεί τους μαθητές και τις μαθήτριες της πρωτοβάθμιας και δευτεροβάθμιας εκπαίδευσης σε μια ξενάγηση στον μακεδονικό Τάφο της σπηλιάς Εορδαίας στις 22 και 23 Μαϊου. Ο μακεδονικός τάφος της Σπηλιάς Εορδαίας ανασκάφηκε το 1987. Είναι διθάλαμος, με μνημειακή πρόσοψη δωρικού ρυθμού και ελεύθερο αέτωμα. Δεν καλύπτεται με τύμβο. Οι νεκροί που θάφτηκαν σ’ αυτόν αριθμούν τους επτά ή οκτώ. Συνοδεύονταν από κτερίσματα, τα οποία τοποθετούν τη χρήση του στον 2ο-1ο αι. π.Χ. Το εν λόγω μνημείο όπως και ο πρωιμότερος διαφορετικού τύπου μακεδονικός τάφος των Πύργων, που ανασκάφηκε αργότερα, επιβεβαιώνει την κοινή ταυτότητα ταφικών εθίμων και πρακτικών μεταξύ Κάτω και Άνω Μακεδονίας. Επιπλέον, προσθέτει δύο ακόμη δείγματα στην ποικιλία της αρχιτεκτονικής μορφής, που παρουσιάζει το είδος των μνημείων αυτών.

**Ημερομηνία εκδήλωσης:**

**22-23 Μαϊου 2025**

**Ώρα εκδήλωσης: 09: 00 π.μ. – 14:00 μ.μ.**

**Σημείο συνάντησης:** Μακεδονικός τάφος της Σπηλιάς Εορδαίας

**Τηλέφωνο/Όνομα επικοινωνίας για το κοινό στη διάρκεια του εορτασμού:**

**24610 39667 (Καρακαλπατσίδης Γεώργιος, Στυλιανάκου Χαρούλα (εσωτ.3)**

**ΠΕΡΙΦΕΡΕΙΑΚΗ ΕΝΟΤΗΤΑ ΚΥΚΛΑΔΩΝ**

**Εφορεία Αρχαιοτήτων Κυκλάδων**

Το νησί της Άνδρου, το βορειότερο των Κυκλάδων έχει μια ξεχωριστή φυσιογνωμία σε σχέση με τα υπόλοιπα κυκλαδονήσια, με εναλλαγή τοπίου στην έκτασή του. Οι Πράσινες Πολιτιστικές Διαδρομές θα προσεγγίσουν έναν αρχαιολογικό χώρο και δύο μνημεία με δύο ομάδες κοινού: τον Βυζαντινό Ναό του Ταξιάρχη στη Μεσαριά, την Πέμπτη 22.5.2025 με το σχολείο του οικισμού και επισκέπτες σε δύο ή τρεις (αν απαιτηθεί) ξεναγήσεις, και στον αρχαιολογικό χώρο Ζαγοράς και τον αρχαίο πύργο στον Αγ. Πέτρο, το Σάββατο 24.5.2025 με ομάδα περιπατητών στην πορεία πεζοπορίας τους, σε συνεργασία με την πρωτοβουλία Andros Routes. Στις επισκέψεις αυτές θα γνωρίσουμε τα επιλεγμένα μνημεία και χώρο στο τοπίο της Άνδρου και θα επισημάνουμε τους φυσικούς παράγοντες του χώρου τους. Η επιλογή της θέσης τους αλλά και η επίδραση που έχουν αυτά στο τοπίο θα αποτελέσουν θέμα συζήτησης. Στόχος είναι να αντιληφθεί το κοινό την αλληλεπίδραση τοπίου και μνημείων.

**Ημερομηνία εκδήλωσης:**

Ναός Ταξιάρχη Μεσαριάς 22.5.2025

Αρχαιολογικός Χώρος Ζαγοράς Άνδρου 24.5.2025

Αρχαίος Πύργος στον Άγ. Πέτρο Άνδρου 24.5.2025

**Ώρα εκδήλωσης:**

Ναός Ταξιάρχη Μεσαριάς 22.5.2025 - 11:00

Αρχαιολογικός Χώρος Ζαγοράς Άνδρου 24.5.2025 – 9:30

Αρχαίος Πύργος στον Άγ. Πέτρο Άνδρου 24.5.2025 – 14:00

**Σημείο συνάντησης:**

* Ναός Ταξιάρχη Μεσαριάς - στο μνημείο
* Αρχαιολογικός Χώρος Ζαγοράς Άνδρου – στο εκκλησάκι στης Αγ. Τριάδας στον επαρχιακό δρόμο στην περιοχή Σταυροπέδας
* Αρχαίος Πύργος στον Άγ. Πέτρο Άνδρου – στο μνημείο

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Σταυρούλα Παπανικολοπούλου για τη Μεσσαριά 6949414998

Ελένη Καλάβρια για τον Αγ. Πέτρο 6974101401

**ΠΕΡΙΦΕΡΕΙΑΚΗ ΕΝΟΤΗΤΑ ΛΑΚΩΝΙΑΣ**

**Εφορεία Αρχαιοτήτων Λακωνίας**

Στο πλαίσιο της δράσης θα πραγματοποιηθεί ξενάγηση σε μαθητές Δ΄ και Ε΄ τάξης Πρωτοβάθμιας Εκπαίδευσης σε αρχαία και βυζαντινά μνημεία στον αρχαιολογικό χώρο της Ακρόπολης της αρχαίας Σπάρτης. Στην ξενάγηση θα γίνει ειδική μνεία για το ρόλο της ελιάς και του λαδιού στην οικονομική και κοινωνική ζωή των αρχαίων Σπαρτιατών αλλά και των κατοίκων της χριστιανικής πόλης της Λακεδαιμονίας.

Παράλληλα θα πραγματοποιηθούν δύο ωριαίες δράσεις με φύτευση αρωματικών φυτών ή αειθαλών θάμνων («πικροδάφνη») στη θέση «Δεξαμενή» στην ακρόπολης της αρχαίας Σπάρτης σε συνεργασία με το **Τμήμα Περιβάλλοντος, Ενέργειας και Πολιτικής Προστασίας του Δήμου Σπάρτης.**

**Ημερομηνία εκδήλωσης:** 22-23.5.2025

**Ώρα εκδήλωσης:** 8:45-13:00

**Σημείο συνάντησης:** Είσοδος αρχαιολογικού χώρου Ακρόπολης αρχαίας Σπάρτης

**Τηλέφωνο/Όνομα επικοινωνίας για το κοινό στη διάρκεια του εορτασμού:**

**2731025363, 2731028503,** Ε. Κατσάρα, Λ. Σουχλέρης, Μ. Φλώρου

**ΠΕΡΙΦΕΡΕΙΑΚΗ ΕΝΟΤΗΤΑ ΛΑΡΙΣΑΣ**

**Εφορεία Αρχαιοτήτων Λάρισας**

Α. Η Εφορεία Αρχαιοτήτων Λάρισας θα υλοποιήσει την **Παρασκευή 23 Μαΐου** εκπαιδευτικό πρόγραμμα στο Διαχρονικό Μουσείο με θέμα «Μυθ-ιστορίες με Ζωάκια». Μαθητές της Β΄ τάξης του Δημοτικού θα περιηγηθούν στον χώρο της μόνιμης έκθεσης, για να ανακαλύψουν τα ζωάκια του Μουσείου μας, συμμετέχοντας σε μια διαδικασία διασκεδαστική, που θα τους φέρει σε επαφή με τη μυθολογία, την ιστορία και τις ποικίλες μορφές της τέχνης. Το πρόγραμμα για τους μικρούς φίλους μας θα ολοκληρωθεί με μια χαρούμενη αναζήτηση - έκπληξη στους δροσερούς κήπους γύρω από το Μουσείο, κατά την οποία θα ανακαλύψουν τα «πράσινα» ζωάκια μας!

Β. Επίσης, την **Κυριακή 25 Μαΐου** η Υπηρεσία μας διοργανώνει σε συνεργασία με τον Δήμο Τεμπών και τον Σύλλογο Φίλων Διαχρονικού Μουσείου Λάρισας, θεματική περιήγηση, που θα ξεκινήσει από τον αρχαιολογικό χώρο Μακρυχωρίου και θα συνεχιστεί με ξενάγηση στον αρχαιολογικό χώρο των Τεμπών. Στον χώρο έχουν ανασκαφεί ιερό του 4ου αι. π.Χ. αφιερωμένο στην Αρτέμιδα και την Κυβέλη καθώς και βυζαντινό συγκρότημα με εκκλησία και πανδοχείο του 10ου αι. Η περιήγηση θα καταλήξει στον τεκέ του Χασάν Μπαμπά. Το μνημείο, στο οποίο πρόσφατα ολοκληρώθηκαν οι εργασίες αποκατάστασης, αποτελεί μέρος μοναστηριακού συγκροτήματος του τάγματος των μπεκτασί δερβίσηδων και χρονολογείται στα τέλη του 14ου και αρχές του 15ου αι. Ήταν μεγάλου μεγέθους κτιριακό συγκρότημα που αποτέλεσε τόπο προσκυνήματος κατά την Οθωμανική περίοδο και συμπεριλάμβανε τζαμί, καταλύματα και άλλα κτίσματα. Από αυτό σώζεται ο τουρμπές, δηλαδή το μαυσωλείο του Χασάν Μπαμπά, ιδρυτή του τεκέ. Οι συμμετέχοντες θα ξεναγηθούν από αρχαιολόγους της Υπηρεσίας.

**Α. Ημερομηνία εκδήλωσης:**

Παρασκευή 23 Μαΐου 2025

**Ώρα εκδήλωσης:** 10 π.μ.

**Σημείο συνάντησης:** ΔΜΛ

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Αικατερίνη Ζάχου, τηλ. 2413 508227

**Β. Ημερομηνία εκδήλωσης:**

Κυριακή 25 Μαΐου 2025

**Ώρα εκδήλωσης:** 9 π.μ.

**Σημείο συνάντησης:** Δημοτικό Ωδείο Λάρισας

**Σύντομη περιγραφή εκδήλωσης/δράσης:** Θεματική περιήγηση στα μνημεία της περιοχής των Τεμπών

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Αικατερίνη Ζάχου, τηλ. 2413 508227

**ΠΕΡΙΦΕΡΕΙΑΚΗ ΕΝΟΤΗΤΑ ΛΕΣΒΟΥ**

**Εφορεία Αρχαιοτήτων Λέσβου/ Μουσείο Φυσικής Ιστορίας Απολιθωμένου Δάσους Λέσβου**

 Η Εφορεία Αρχαιοτήτων Λέσβου σε συνεργασία με την Υπηρεσία Νεωτέρων Μνημείων και Τεχνικών Έργων Βορείου Αιγαίου και το Μουσείο Φυσικής Ιστορίας Απολιθωμένου Δάσους Σιγρίου οργανώνουν και φέτος την δράση «Πράσινες Πολιτιστικές Διαδρομές»

 Η δράση θα υλοποιηθεί την Κυριακή, 25 Μαΐου 2024, με περιήγηση σε πολιτιστικά και γεωλογικά μνημεία της βορειοανατολικής Λέσβου και συγκεκριμένα στην περιοχή από τους Πύργους Θερμής έως τον Μόλυβο. Συγκεκριμένα θα επισκεφθούμε τις θερμές πηγές στους Πύργους Θερμής, τον Άγιο Στέφανο και τα εργαστήρια κεραμικής του Δημήτρη Κουβδή στην περιοχή του Παλιού και θα κάνουμε στάση πριν τον Μανταμάδο για να μιλήσουμε για το ηφαίστειο Λεπετύμνου. Στη συνέχεια θα επισκεφτούμε το μοναστήρι του Ταξιάρχη στον Μανταμάδο, θα σταθούμε κοντά στο χωριό της Κάπης για να μιλήσουμε για το ρήγμα της Αγίας Παρασκευής, κατόπιν θα μεταβούμε στο χωριό της Συκαμνιάς, όπου θα γίνει λόγος και για το ρήγμα της βόρειας Ανατολίας και θα τερματίσουμε στο Φρούριο Μολύβου.

**Ημερομηνία εκδήλωσης:**

25-5-2025

**Ώρα εκδήλωσης:**

8.30 – 18.00

**Σημείο συνάντησης:**

Άγαλμα Μικρασιάτισσας Μάνα, Επάνω Σκάλα Μυτιλήνης

**Τηλέφωνο/Όνομα επικοινωνίας για το κοινό στη διάρκεια του εορτασμού:**

6949617068 (Κ. Ρούγγου)

**ΠΕΡΙΦΕΡΕΙΑΚΗ ΕΝΟΤΗΤΑ ΜΕΣΣΗΝΙΑΣ**

**Εφορεία Αρχαιοτήτων Μεσσηνίας**

Η Εφορεία Αρχαιοτήτων Μεσσηνίας συμμετέχει στις Πράσινες Πολιτιστικές Διαδρομές 2025 με τρεις εκδηλώσεις.

1. **22-05-2025** Εκπαιδευτική και θεματική περιήγηση με μαθητές Δημοτικού από τον Δήμο Οιχαλίας στη Γέφυρα της Μαυροζούμαινας, στον Αρχαιολογικό χώρο της Περιστεριάς και στο Κάστρο Πολίχνης με στόχο να γνωρίσουν τα μνημεία της τοπικής ιστορίας της περιοχής τους .

**Σημείο εκκίνησης: Γέφυρα της Μαυροζούμαινας**

1. **23-05-2025** με τη θεματική εκπαιδευτική περιήγηση σε επιλεγμένα εκθέματα του Αρχαιολογικού Μουσείου Μεσσηνίας που αφορούν στην ελιά και το λάδι, (αρωματικό λάδι και βρώσιμο λάδι), με στόχο να γνωρίσουν την άυλη Πολιτιστική Κληρονομιά που αφορά σε αυτά. Για την προσέγγιση της θεματικής θα αξιοποιηθούν ψηφιακά μέσα και μέσα κοινωνικής δικτύωσης. Η δράση απευθύνεται σε νέους άνω των 18 ετών.

**Σημείο συνάντησης: Αρχαιολογικό Μουσείο Μεσσηνίας**

1. **02-06-2025 και ώρα 10.00 με 13.00μ.μ με** Εκπαιδευτικό Πρόγραμμαγια μαθητές πρωτοβάθμιας εκπαίδευσηςκαι με αφορμή τη μουσειοσκευή «Ήταν ένα μικρό καράβι..» Θέματου εκπαιδευτικού προγράμματοςτα εμπορικά ταξίδια από την περιοχή της Πυλίας στα μυκηναϊκά και στα ελληνιστικά χρόνια περίοδοι όταν η περιοχή γνώρισε ακμή, μέσα από εκθέματα του Αρχαιολογικού Μουσείου Πύλου και με εκπαιδευτική περιήγηση στη Βοϊδοκοιλιά, το πιθανό λιμάνι της αρχαίας Πύλου.

 **Σημείο συνάντησης: Αρχαιολογικός Χώρος της Βοιδοκοιλιάς**

**Τηλέφωνο επικοινωνίας: 27210-63100**

**ΠΕΡΙΦΕΡΕΙΑΚΗ ΕΝΟΤΗΤΑ ΞΑΝΘΗΣ**

**Εφορεία Αρχαιοτήτων Ξάνθης**

Η Εφορεία Αρχαιοτήτων Ξάνθης συμμετέχοντας στον εορτασμό των Πράσινων Πολιτιστικών Διαδρομών 2025 καλεί το κοινό να αδράξει την ευκαιρία και να εξορμήσει σε μία περιήγηση σε χώρους όπου το περιβάλλον και τα μνημεία βρίσκονται σε αγαστή αρμονία. Με οδηγούς τους αρχαιολόγους της ΕΦ.Α. Ξάνθης και αφετηρία τον αρχαιολογικό χώρο Αβδήρων, θα περιηγηθούμε στην αρχαία πόλη, στο βυζαντινό Πολύστυλον και στο αρχαίο λατομείο των Αβδήρων, που βρίσκεται νότια του σύγχρονου οικισμού της Μάνδρας. Τα μνημεία έχουν αναδειχθεί πρόσφατα με ήπιες επεμβάσεις που έγιναν στο πλαίσιο της συγχρηματοδοτούμενης Πράξης «Ανάδειξη Συμπληρωματικών Αρχαιολογικών Χώρων Αβδήρων» (ΟΧΕ 2014-2020).

Για την διαδρομή είναι απαραίτητη η χρήση ιδιωτικού αυτοκινήτου. Στους συμμετέχοντες θα διανεμηθούν δωρεάν ενημερωτικά φυλλάδια. Απαραίτητη η δήλωση συμμετοχής στο τηλέφωνο του αρχαιολογικού μουσείου Αβδήρων.

**Ημερομηνία εκδήλωσης: Κυριακή, 25 Μαΐου 2025**

**Ώρα εκδήλωσης: 11:00 π.μ**

**Σημείο συνάντησης:** Αρχαιολογικός χώρος Αβδήρων

**Τηλέφωνο επικοινωνίας** για το κοινό στη διάρκεια του εορτασμού: 2541051003 **Υπεύθυνες** για την επικοινωνία: Σοφία Ζουρνατζή, Αθηνά Σάρου

**ΠΕΡΙΦΕΡΕΙΑΚΗ ΕΝΟΤΗΤΑ ΠΕΛΛΑΣ**

**Εφορεία Αρχαιοτήτων Πέλλας**

Η ΕΦΑ Πέλλας στο πλαίσιο των Πράσινων Πολιτιστικών Διαδρομών 2025 οργανώνει στις 22 Μαΐου 2025 στο αρχαιολογικό Μουσείο Πέλλας, ώρα 11:00, θεματική ξενάγηση με τίτλο «Ανακαλύπτοντας τη φύση στην αρχαία Πέλλα». Η ξενάγηση επικεντρώνεται στο να παρουσιάσει τη φυτική διακόσμηση που αποτυπώνεται στα έργα τέχνης που προέρχονται από την αρχαία Πέλλα. Ξεκινώντας από τα γνωστά ψηφιδωτά δάπεδα όπου ο φυτικός διάκοσμος χρησιμοποιείται για να πλαισιώσει τα κυρίως θέματα των ψηφιδωτών ως τα κομψοτεχνήματα της κοσμηματοτεχνίας και της κοροπλαστικής. Τα φυτικά θέματα συχνά αποκτούν και θρησκευτικό περιεχόμενο, καθώς συνδέονται με συγκεκριμένες θεότητες, ενώ συνδυάζονται με άλλα σύμβολα και φορτίζονται με επιπρόσθετες νοηματοδοτήσεις. Ένα άλλο σημείο που θα συζητηθεί είναι η σχέση των αρχαίων καλλιτεχνών με το φυσικό τους περιβάλλον και ο τρόπος με τον οποίο το αποδίδουν, είτε φυσιοκρατικά είτε περισσότερο αφαιρετικά, επιμένοντας σε επιμέρους χαρακτηριστικά του.

**Ημερομηνία εκδήλωσης:** 22 Μαΐου 2025

**Ώρα εκδήλωσης:** 11:00

**Σημείο συνάντησης****: Αρχαιολογικό Μουσείο Πέλλας**

**Επικοινωνία:** ΕΦ.Α. Πέλλας, 23820-31160, κα Ναούμ Ελπινίκη

**ΠΕΡΙΦΕΡΕΙΑΚΗ ΕΝΟΤΗΤΑ ΠΙΕΡΙΑΣ**

**Εφορεία Αρχαιοτήτων Πιερίας**

1. Το εκπαιδευτικό πρόγραμμα με τίτλο: **«Οι Μυκηναίοι στον Όλυμπο: Ένα μαγικό ταξίδι από το Εθνικό Αρχαιολογικό Μουσείο στις Σπάθες του Ολύμπου»** θα παρουσιαστεί στο Δημοτικό Σχολείο Αγίου Δημητρίου Πιερίας την Παρασκευή 23 Μαΐου το πρωί, στο πλαίσιο των Πράσινων Πολιτιστικών Διαδρομών του Υπουργείου Πολιτισμού. Το πρόγραμμα απευθύνεται στους μαθητές του Δημοτικού Σχολείου Αγίου Δημητρίου, όπου βρίσκεται ο αρχαιολογικός χώρος Σπάθες (Μυκηναϊκό Νεκροταφείο της Ύστερης Εποχής του Χαλκού).

Το πρόγραμμα θα διεξαχθεί στην αίθουσα του σχολείου, με παράλληλη διαδικτυακή σύνδεση με το Εθνικό Αρχαιολογικό Μουσείο και το Αρχαιολογικό Μουσείο Δίου. Το πρόγραμμα θα αξιοποιήσει ευρήματα όπως ταφικά σύνολα και αντικείμενα καθημερινής χρήσης των κατοίκων των Μυκηνών, για να δημιουργήσει την αφήγηση της ζωής των ανθρώπων του μυκηναϊκού κόσμου, των κοινωνικών τους ρόλων, των θρησκευτικών τους πεποιθήσεων και της προσωπικής τους ιστορίας. Αυτή η αφήγηση θα αναδείξει τη διαφορά μεταξύ της ασφάλειας των κέντρων της Αργολίδας και της περιπέτειας και των ευκαιριών που προσέφεραν στους τολμηρούς, η έξοδός τους από το νότο στις παρυφές του Ολύμπου.

Η εκπαιδευτική αυτή δράση θα προσφέρει στους μαθητές μια μοναδική ευκαιρία να ζήσουν μια «ψηφιακή» περιήγηση σε πραγματικό χρόνο, επιτρέποντάς τους να αλληλοεπιδράσουν με εξειδικευμένους επιστήμονες και να παρακολουθήσουν διαδικασίες που δεν θα μπορούσαν να πραγματοποιηθούν εκ του σύνεγγυς. Επιπλέον, η δράση θα βοηθήσει τους μαθητές να κατανοήσουν καλύτερα την ιστορία του τόπου τους και να συνδέσουν τοπικά ευρήματα με τον ευρύτερο μυκηναϊκό κόσμο, δημιουργώντας έτσι έναν διάλογο μεταξύ της αρχαιολογίας και του πολιτιστικού τους κληροδοτήματος.

Εκ μέρους της Εφορείας Αρχαιοτήτων Πιερίας, το πρόγραμμα θα εκπονήσει η αρχαιολόγος, Δρ. Ελένη Γεροφωκά σε συνεργασία με τη συντηρήτρια της ΕΦΑ Πιερίας, κα. Μάρια Παπαθανασίου και τον Τεχνικό ΗΥ, κο. Ανδρέα Φυντριλάκη.

Εκ μέρους του Εθνικού Αρχαιολογικού Μουσείου, το πρόγραμμα θα εκπονήσει ο αρχαιολόγος, Δρ. Κώστας Πασχαλίδης σε συνεργασία με τους συντηρητές του Μουσείου, κ.κ. Μαρία Κοντάκη και Παναγιώτη Λάζαρη.

**Ημερομηνία εκδήλωσης:**

Παρασκευή 23/5/2025

**Ώρα εκδήλωσης: 10:00-1200**

**Σημείο συνάντησης:** Αίθουσα Δημοτικού Σχολείου Αγίου Δημήτριου και διαδικτυακή σύνδεση με το Εθνικό Αρχαιολογικό Μουσείο και το Αρχαιολογικό Μουσείο Δίου.

**Τηλέφωνο/Όνομα επικοινωνίας για το κοινό στη διάρκεια του εορτασμού: -**

2351047883, 2132144838, κιν. 6977384782, 6944698330

Εφορεία Αρχαιοτήτων Πιερίας:Γεροφωκά Ελένη (αρχαιολόγος)

Εθνικό Αρχαιολογικό Μουσείο: Πασχαλίδης Κώστας (αρχαιολόγος)

1. Το εκπαιδευτικό πρόγραμμα με τίτλο: **«Οι Μυκηναίοι στον Όλυμπο: Ένα μαγικό ταξίδι από το Εθνικό Αρχαιολογικό Μουσείο στις Σπάθες του Ολύμπου»** θα παρουσιαστεί στο Δημοτικό Σχολείο Αγίου Δημητρίου Πιερίας την Παρασκευή 23 Μαΐου το πρωί, στο πλαίσιο των Πράσινων Πολιτιστικών Διαδρομών του Υπουργείου Πολιτισμού. Το πρόγραμμα απευθύνεται στους μαθητές του Δημοτικού Σχολείου Αγίου Δημητρίου, όπου βρίσκεται ο αρχαιολογικός χώρος Σπάθες (Μυκηναϊκό Νεκροταφείο της Ύστερης Εποχής του Χαλκού).

Το πρόγραμμα θα διεξαχθεί στην αίθουσα του σχολείου, με παράλληλη διαδικτυακή σύνδεση με το Εθνικό Αρχαιολογικό Μουσείο και το Αρχαιολογικό Μουσείο Δίου. Το πρόγραμμα θα αξιοποιήσει ευρήματα όπως ταφικά σύνολα και αντικείμενα καθημερινής χρήσης των κατοίκων των Μυκηνών, για να δημιουργήσει την αφήγηση της ζωής των ανθρώπων του μυκηναϊκού κόσμου, των κοινωνικών τους ρόλων, των θρησκευτικών τους πεποιθήσεων και της προσωπικής τους ιστορίας. Αυτή η αφήγηση θα αναδείξει τη διαφορά μεταξύ της ασφάλειας των κέντρων της Αργολίδας και της περιπέτειας και των ευκαιριών που προσέφεραν στους τολμηρούς, η έξοδός τους από το νότο στις παρυφές του Ολύμπου.

Η εκπαιδευτική αυτή δράση θα προσφέρει στους μαθητές μια μοναδική ευκαιρία να ζήσουν μια «ψηφιακή» περιήγηση σε πραγματικό χρόνο, επιτρέποντάς τους να αλληλοεπιδράσουν με εξειδικευμένους επιστήμονες και να παρακολουθήσουν διαδικασίες που δεν θα μπορούσαν να πραγματοποιηθούν εκ του σύνεγγυς. Επιπλέον, η δράση θα βοηθήσει τους μαθητές να κατανοήσουν καλύτερα την ιστορία του τόπου τους και να συνδέσουν τοπικά ευρήματα με τον ευρύτερο μυκηναϊκό κόσμο, δημιουργώντας έτσι έναν διάλογο μεταξύ της αρχαιολογίας και του πολιτιστικού τους κληροδοτήματος.

Εκ μέρους της Εφορείας Αρχαιοτήτων Πιερίας, το πρόγραμμα θα εκπονήσει η αρχαιολόγος, Δρ. Ελένη Γεροφωκά σε συνεργασία με τη συντηρήτρια της ΕΦΑ Πιερίας, κα. Μάρια Παπαθανασίου και τον Τεχνικό ΗΥ, κο. Ανδρέα Φυντριλάκη.

Εκ μέρους του Εθνικού Αρχαιολογικού Μουσείου, το πρόγραμμα θα εκπονήσει ο αρχαιολόγος, Δρ. Κώστας Πασχαλίδης σε συνεργασία με τους συντηρητές του Μουσείου, κ.κ. Μαρία Κοντάκη και Παναγιώτη Λάζαρη.

**Ημερομηνία εκδήλωσης:**

Παρασκευή 23/5/2025

**Ώρα εκδήλωσης: 10:00-1200**

**Σημείο συνάντησης:**

Αίθουσα Δημοτικού Σχολείου Αγίου Δημήτριου και διαδικτυακή σύνδεση με το Εθνικό Αρχαιολογικό Μουσείο και το Αρχαιολογικό Μουσείο Δίου.

**Τηλέφωνο/Όνομα επικοινωνίας για το κοινό στη διάρκεια του εορτασμού: -**

2351047883, 2132144838, κιν. 6977384782, 6944698330

Εφορεία Αρχαιοτήτων Πιερίας:Γεροφωκά Ελένη (αρχαιολόγος)

Εθνικό Αρχαιολογικό Μουσείο: Πασχαλίδης Κώστας (αρχαιολόγος)

1. Η Εφορεία Αρχαιοτήτων Πιερίας προσκαλεί το κοινό να επισκεφτεί τον Αρχαιολογικό Χώρο των Τάφων Α και Β Κατερίνης, που βρίσκεται στον Βόρειο ανισόπεδο κόμβο Κατερίνης προκειμένου να γνωρίσει τα μνημεία και να ενημερωθεί για τις εργασίες αναστήλωσης, ανάδειξης και διαμόρφωσης περιβάλλοντος χώρου που υλοποιούνται στο πλαίσιο του (ΕΣΠΑ 2021-2027). Η γνωριμία με τα μνημεία είναι σημαντική δεδομένου ότι οι δύο αυτοί τάφοι δεν είναι γνωστοί στο κοινό και με το πέρας των εργασιών θα είναι επισκέψιμοι. Επίσης θα αποτελέσουν τοπόσημο για την κοινωνία της Κατερίνης.

**Ημερομηνία εκδήλωσης:**

Παρασκευή 23/5/2025

**Ώρα εκδήλωσης: 09:00**

**Σημείο συνάντησης:**

Αρχαιολογικός χώρος Τάφων Α και Β Κατερίνης

**Τηλέφωνο/Όνομα επικοινωνίας για το κοινό στη διάρκεια του εορτασμού: -**

2351047883, 47128, Αλβανού Εύα

1. Η Εφορεία Αρχαιοτήτων Πιερίας προσκαλεί και υποδέχεται το Δημοτικό Σχολείο Δίου στον χώρο της ρωμαϊκής αγοράς του Δίου. Οι μαθητές θα γνωρίσουν βιωματικά τους εργαζόμενους και τα επαγγέλματα που σχετίζονται με το έργο της αποκατάστασης και ανάδειξης του οικοδομικού τετραγώνου της αγοράς του Δίου (ΕΣΠΑ 2021-2027). Επιπλέον, θα συμμετάσχουν στις εργασίες πεδίου (ανασκαφή, συντήρηση, αποκατάσταση αρχιτεκτονικών καταλοίπων κ.α.) με τις οδηγίες και την επίβλεψη του προσωπικού. Η άμεση επαφή των παιδιών με τις εμβληματικές αρχαιότητες του χωριού τους και τους ανθρώπους που φροντίζουν για την προστασία και την ανάδειξή τους, τα ενθαρρύνει να συμμετέχουν ενεργά στη διατήρηση του πολιτιστικού μας πλούτου.

**Ημερομηνία εκδήλωσης:**

Παρασκευή 23/5/2025

**Ώρα εκδήλωσης: 09:00**

**Σημείο συνάντησης:**

Αρχαιολογικό πάρκο Δίου-χώρος της ρωμαϊκής αγοράς (forum).

**Τηλέφωνο/Όνομα επικοινωνίας για το κοινό στη διάρκεια του εορτασμού: -**

2351053644, 53025, Σοφία Κουλίδου, Χρήστος Σπανοδήμος

**ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ**

**Εφορεία Αρχαιοτήτων Πρέβεζας**

Α. Η ΕΦΑ Πρέβεζας στο πλαίσιο των «Πράσινων Πολιτιστικών Διαδρομών» που διοργανώνει το Υπουργείο για την προαγωγή της βιώσιμης ανάπτυξης σε θέματα προστασίας και ανάδειξης του φυσικού περιβάλλοντος και του πολιτιστικού πλούτου της χώρας θα πραγματοποιήσει εκπαιδευτική δράση με τίτλο «»Περιδιαβαίνοντας στην Ιερά Μονή Ταξιαρχών και την Ιερά Μονή αγίου Δημητρίου Ζαλόγγου».

Συγκεκριμένα οι μαθητές/ριες της Α/βάθμιας Εκπαίδευσης θα περιηγηθούν στην Ιερά Μονή Ταξιαρχών, με σκοπό να θα έρθουν σε επαφή με το φυσικό περιβάλλον και τον χώρο όπου διαδραματίστηκαν σημαντικά ιστορικά γεγονότα. Στη συνέχεια θα γνωρίσουν τον πλούσιο ζωγραφικό διάκοσμο της Ιεράς Μονής Αγίου Δημητρίου Ζαλόγγου και θα εντοπίσουν, μέσα από βιωματικές δράσεις, το φυτικό διάκοσμο και τις απεικονίσεις τοπίων του τοιχογραφικού διακόσμου του καθολικού της Μονής Ζαλόγγου.

Σκοπός της δράσης είναι η γνωριμία του κοινού με τα μνημεία, η πληροφόρηση και η γνώση των ιστορικών γεγονότων και η αξία του φυσικού περιβάλλοντος.

Η δράση θα πραγματοποιηθεί την Πέμπτη 22 Μαϊου, από 9:30 0 12:30, σε συνεργασία με την Ιερά Μητρόπολη Νικοπόλεως και Πρεβέζης, την Ιερά Μονή Ζαλόγγου και τις Διευθύνσεις Α/βάθμιας και Β/βάθμιας Εκπαίδευσης.

**Ημερομηνία εκδήλωσης:**

22.05.2024

**Ώρα εκδήλωσης:**

09:30 - 12:300

**Σημείο συνάντησης:**

Προαύλιο χώρο Ι. Μονής Αγίου Δημητρίου Ζαλόγγου

**Τηλέφωνο/Όνομα επικοινωνίας για το κοινό στη διάρκεια του εορτασμού:**

2682089890, Ελπίδα Σαλταγιάννη

**Β.** Εκπαιδευτική δράση με τίτλο «Ο φυτικός κόσμος μέσα από τον τοιχογραφικό διάκοσμο του καθολικού της Ι. Μονής Αβάσσου» ώστε οι μαθητές/ριες να ευαισθητοποιηθούν σε θέματα προστασίας και ανάδειξης του φυσικού περιβάλλοντος και του πολιτιστικού πλούτου της χώρας.

Η δράση απευθύνεται στη σχολική κοινότητα Πρωτοβάθμιας και Δευτεροβάθμιας Εκπαίδευσης.

Περιλαμβάνει επίσκεψη στο κατάγραφο καθολικό της μονής, στον προαύλιο χώρο της αλλά και στον περιβάλλοντα χώρο (νερόμυλος και παραπόταμος).

Σκοπός της δράσης είναι η γνωριμία με το μνημείο, η πληροφόρηση και η ευαισθητοποίηση του κοινού σε θέματα πολιτιστικού και φυσικού περιβάλλοντος.

Η δράση θα πραγματοποιηθεί την Παρασκευή 23 Μαϊου, από 9:30 0 12:30, σε συνεργασία με την Ιερά Μητρόπολη Νικοπόλεως και Πρεβέζης και τις Διευθύνσεις Α/βάθμιας και Β/βάθμιας Εκπαίδευσης.

**Ημερομηνία εκδήλωσης:** 23.05.2025

**Ώρα εκδήλωσης:** 09:30-12:30

**Σημείο συνάντησης:** Περιβάλλων χώρος Ιεράς Μονής Αβάσσου

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Ελπίδα Σαλταγιάννη, [2682 089890](https://www.google.com/search?q=%CE%B5%CF%86%CE%BF%CF%81%CE%B5%CE%B9%CE%B1+%CE%B1%CF%81%CF%87%CE%B1%CE%B9%CE%BF%CF%84%CE%B7%CF%84%CF%89%CE%BD+%CF%80%CF%81%CE%B5%CE%B2%CE%B5%CE%B6%CE%B1&rlz=1C1GCEU_elGR1041GR1041&oq=%CE%B5%CF%86%CE%BF%CF%81%CE%B5%CE%B9%CE%B1+%CE%B1%CF%81%CF%87%CE%B1%CE%B9%CE%BF%CF%84%CE%B7%CF%84%CF%89&gs_lcrp=EgZjaHJvbWUqBggBECMYJzIGCAAQRRg5MgYIARAjGCcyDAgCECMYJxiABBiKBTIMCAMQABhDGIAEGIoFMg0IBBAuGK8BGMcBGIAEMg0IBRAuGK8BGMcBGIAEMg0IBhAuGK8BGMcBGIAEMg0IBxAuGK8BGMcBGIAEMg0ICBAuGK8BGMcBGIAEMgcICRAAGIAE0gEINjMyMmowajeoAgCwAgA&sourceid=chrome&ie=UTF-8)

,

**Γ.** Θεματική ξενάγηση στον χώρο των Πηγών Αγ. Γεωργίου, του Δήμου Ζηρού, αφετηρία της πορείας του Ρωμαϊκού Υδραγωγείου της Νικόπολης. Σκοπός είναι η πληροφόρηση και ευαισθητοποίηση του κοινού σχετικά με το μνημείο, αλλά και την διαχείριση των υδάτινων πόρων.

Η δράση θα πραγματοποιηθεί Παρασκευή & Σάββατο, 23 & 24 Μαϊου, από 9:30-12:30, με ελεύθερη είσοδο για το κοινό.

**Ημερομηνία εκδήλωσης:** 22 & 23 Μαΐου 2025

**Ώρα εκδήλωσης:** 9:30-12:30

**Σημείο συνάντησης:**

Πηγές Αγ. Γεωργίου, Τ.Κ. Αγ. Γεωργίου Δ. Ζηρού

**Τηλέφωνο/Όνομα επικοινωνίας για το κοινό στη διάρκεια του εορτασμού:**

2682089890, Γεώργιος Ρήγινος, Αθηνά Κωνσταντάκη,

**ΠΕΡΙΦΕΡΕΙΑΚΗ ΕΝΟΤΗΤΑ ΡΕΘΥΜΝΟΥ**

**Εφορεία Αρχαιοτήτων Ρεθύμνου**

Η Εφορεία Αρχαιοτήτων Ρεθύμνου, στο πλαίσιο του Εθνικού Σχεδίου Δράσης για την Εκπαίδευση και την Αειφόρο Ανάπτυξη που οργανώνει το Τμήμα Εκπαιδευτικών Προγραμμάτων και Επικοινωνίας της Διεύθυνσης Αρχαιολογικών Μουσείων, Εκθέσεων και Εκπαιδευτικών Προγραμμάτων του Υπουργείου Πολιτισμού, οργανώνει και φέτος την επικοινωνιακή δράση «Πράσινες Πολιτιστικές Διαδρομές», σε συνεργασία με την Τοπική Αυτοδιοίκηση και την Εκπαιδευτική Κοινότητα.

Προγραμματίζονται οι εξής δράσεις:

**Παρασκευή, 23 Μαΐου 2025**

**Προσωρινή Έκθεση Αρχαιολογικού Μουσείου Ρεθύμνου, 10:00-12:00.**

**Ο μύθος του Ερυσίχθονα**

Μέσω δραματικής ανάγνωσης του μύθου και ασκήσεων δημιουργικής γραφής, δυο γενιές -ηλικιωμένων του 1ου ΚΑΠΗ Ρεθύμνου και μαθητών της ΣΤ΄ τάξης του 1ου Δημοτικού Σχολείου- θα προσεγγίσουν το θέμα του σεβασμού της φύσης, αναπτύσσοντας έναν παραγωγικό διάλογο μεταξύ τους.

**Ημερομηνία εκδήλωσης:** Παρασκευή 23 Μαΐου 2025

**Ώρα εκδήλωσης:** 10:00-12:00.

**Σημείο συνάντησης:** Προσωρινή Έκθεση Αρχαιολογικού Μουσείου Ρεθύμνου (ενετικός ναός Αγίου Φραγκίσκου, Παλιά Πόλη Ρεθύμνου)

**Τηλέφωνο/Όνομα επικοινωνίας για το κοινό στη διάρκεια του εορτασμού:** 28310 23653

Ειρήνη Γαβριλάκη

**Κυριακή, 25 Μαΐου**

**Ημερήσια εκδρομή στα Λιβάδια Μυλοποτάμου και τη Ζώμινθο Ανωγείων**

Θα πραγματοποιηθούν ξεναγήσεις

α) στον Ιερό Ναό του Μιχαήλ Αρχαγγέλου και του Ευαγγελισμού της Θεοτόκου, ο οποίος οικοδομήθηκε κατά τον 14ο αιώνα και επεκτάθηκε σταδιακά στα τέλη του 14ου, για να λάβει τη σημερινή του μορφή στις αρχές του 17ου. Συνδέεται με την οικογένεια των Καλλεργών λόγω των οικόσημων στον νάρθηκα και το εσωτερικό του. Η ολοκλήρωση της αποκατάστασης συντήρησης του ναού ολοκληρώθηκε το 2023, με αυτεπιστασία της Εφορείας και με χρηματοδότηση του Ε.Π. Κρήτη 2014-2020.

Στον ναό θα ξεναγήσει ο αρχαιολόγος του Τμήματος Βυζαντινών και Μεταβυζαντινών Αρχαιοτήτων και Μουσείων της Εφορείας, Κωστής Γιαπιτσόγλου.

β) στο ανάκτορο της Ζωμίνθου, το μόνο ορεινό μινωικό ανάκτορο, σε μία εντυπωσιακή θέση, όπου συγκλίνουν οι αρχαίοι δρόμοι προς το Ιδαίον άντρον, τον Κρουσώνα και την Κνωσό, την Αξό και τη Μεσαρά, καθιστώντας το μνημείο μέρος ενός μεγάλου αρχαιολογικού δικτύου και τοπόσημο στο φυσικό τοπίο του Γεωπάρκου του Ψηλορείτη. Η ανάδειξη του αρχαιολογικού χώρου έγινε με αυτεπιστασία της Εφορείας και χρηματοδότηση του Ε.Π. Κρήτη 2014-2020/ 2021-2027.

Θα ξεναγήσουν οι αρχαιολόγοι Μαρία Πατεράκη του Τμήματος Προϊστορικών και Κλασικών Αρχαιοτήτων και Μουσείων της Εφορείας και Δημήτρης Κοκκινάκος, μέλος της ομάδας συστηματικής ανασκαφής που διενεργείται στο ανάκτορο, υπό τη διεύθυνση της κ. Έφης Σαπουνά-Σακελλαράκη.

Η εκδήλωση θα είναι ελεύθερη για το κοινό. Εφόσον εξασφαλιστεί δωρεάν μετακίνηση των συμμετεχόντων με ένα λεωφορείο του ΚΤΕΛ, λόγω του περιορισμένου αριθμού θέσεων θα τηρηθεί σειρά προτεραιότητας.

Κράτηση θέσεων στην ηλεκτρονική διεύθυνση efareth@culture.gr και στο τηλέφωνο 28310 23653

**Ημερομηνία εκδήλωσης:** Κυριακή 25 Μαΐου 2025

**Ώρα εκδήλωσης:** 9:00

**Σημείο συνάντησης:**

Ανατολική πλευρά του Δημοτικού Κήπου Ρεθύμνου (στάση ΚΤΕΛ).

 **Τηλέφωνο/Όνομα επικοινωνίας για το κοινό στη διάρκεια του εορτασμού:** 28310 23653

Κωνσταντίνος Γιαπιτσόγλου

**ΠΕΡΙΦΕΡΕΙΑΚΗ ΕΝΟΤΗΤΑ ΡΟΔΟΠΗΣ**

**Εφορεία Αρχαιοτήτων Ροδόπης**

Το πολιτιστικό περιβάλλον είναι άρρηκτα δεμένο με το φυσικό, και προκειμένου να εμπεδωθεί αυτή η σχέση, επιχειρούμε μια στη μονή μονής Ληνού που βρίσκεται από τον Αύγουστο του 2023 στην πυρίκαυστη ζώνη του Παπικίου όρους. Οι μαθητές θα γνωρίσουν την τοπική ιστορία και θα μάθουν για το δάσος και την αναδάσωση

**Ημερομηνία εκδήλωσης:**

Πέμπτη 22/05/2025, μαθητές Δημοτικού

**Ώρα εκδήλωσης:**

9.30 πμ

**Σημείο συνάντησης:**

Πλατεία του χωριού Ληνός

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Σοφία Ακριβοπούλου 2531350630, 6932208114, akrivopoulou.s@gmail.com

**Εφορεία Παλαιοανθρωπολογίας-Σπηλαιολογίας (Γραφείο Β. Ελλάδος)**

Στο πλαίσιο της επικοινωνιακής δράσης «Πράσινες Πολιτιστικές Διαδρομές», η Εφορεία Παλαιοανθρωπολογίας-Σπηλαιολογίας και η Εφορεία Αρχαιοτήτων Ροδόπης διοργανώνουν από κοινού, εκπαιδευτικό πρόγραμμα στο Σπήλαιο Μαρώνειας Ροδόπης, την Πέμπτη 22 Μαΐου 2025 με τίτλο «Σπήλαιο Μαρώνειας, μνημείο φύσης και πολιτισμού». Απευθύνεται σε μαθητές δευτεροβάθμιας εκπαίδευσης οι οποίοι αρχικά θα έχουν την ευκαιρία να πραγματοποιήσουν μια σύντομη περιήγηση στο εσωτερικό του σπηλαίου και στη συνέχεια να ενημερωθούν για τον τρόπο δημιουργίας των σπηλαίων και του λιθωματικού τους διακόσμου καθώς και για τον ρόλο που αυτά διαδραμάτισαν στη ζωή των ανθρώπων στο πέρασμα του χρόνου. Θα πληροφορηθούν επίσης για το οικοσύστημα που φιλοξενεί το Σπήλαιο Μαρώνειας αλλά και για τους μύθους που το περιβάλλουν, καθώς και τις ιστορίες των ανθρώπων που το επέλεξαν διαχρονικά ως χώρο κατοίκησης και καταφύγιο. Η δράση θα ολοκληρωθεί με επιτραπέζιο/επιδαπέδιο εκπαιδευτικό παιχνίδι και εικαστικό εργαστήριο. Στόχος του προγράμματος είναι να γνωρίσουν οι μαθητές ένα σημαντικό μνημείο φύσης και πολιτισμού και ταυτόχρονα τοπόσημο της περιοχής της Ροδόπης και παράλληλα να ευαισθητοποιηθούν σε θέματα προστασίας του.

**Ημερομηνία εκδήλωσης:**

Πέμπτη 22 Μαΐου 2025, η δράση απευθύνεται για μαθητές δευτεροβάθμιας εκπαίδευσης

**Ώρα εκδήλωσης:**

 9.30 π.μ.

**Σημείο συνάντησης:**

Σπήλαιο Μαρώνειας Ροδόπης

 **Τηλέφωνο/Όνομα επικοινωνίας για το κοινό στη διάρκεια του εορτασμού:**

ΕΦΑ Ροδόπης: Άννα Αδαμαντίδου, 25310-22411/25313-50630

Εφορεία Παλαιοανθρωπολογίας-Σπηλαιολογίας (Γραφείο Β. Ελλάδος): Χριστίνα Μιχελάκη, 2310-410185

**ΠΕΡΙΦΕΡΕΙΑΚΗ ΕΝΟΤΗΤΑ ΣΕΡΡΩΝ**

**Εφορεία Αρχαιοτήτων Σερρών**

Στις 23-24 Μαΐου θα πραγματοποιηθούν θεματικές ξεναγήσεις στον αρχαιολογικό χώρο της Αμφίπολης με έμφαση στη σχέση της αρχαίας πόλης με το φυσικό της περιβάλλον (υδροβιότοποι του Στρυμόνα, Στρυμονικός κόλπος, Παγγαίο Όρος). Αρχαιολόγοι της Εφορείας Αρχαιοτήτων Σερρών θα ξεναγήσουν ομάδες επισκεπτών στους χώρους των παλαιοχριστιανικών βασιλικών και του βόρειου τείχους, με επίκεντρο τη Βασιλική Α και την αρχαία γέφυρα του Στρυμόνα.

Με βάση τα ψηφιδωτά της Βασιλικής Α, θα συζητηθεί η αλληλεπίδραση της πόλης και των αρχαίων πόλεων γενικά με το υδάτινο περιβάλλον τους και συγκεκριμένα με τους υδροβιότοπους του δέλτα του Στρυμόνα και της αποξηρανθείσας λίμνης Κερκινίτιδος. Η σημασία του ποταμού Στρυμόνα για την επικοινωνία και την άμυνα της πόλης θα συζητηθεί και στο χώρο της αρχαίας γέφυρας και της βόρειας οχύρωσης. Στον ίδιο χώρο θα παρουσιαστεί και η σχέση της πόλης με το ορεινό και δασικό περιβάλλον του Παγγαίου με βάση τα πλούσια δεδομένα που αποκάλυψε η ανασκαφή της αρχαίας γέφυρας για τα υλικά κατασκευής της.

Στόχος της εκδήλωσης είναι η ανάδειξη της σχέσης της ανθρώπινης κοινωνίας με το περιβάλλον στο οποίο ζει. Θα παρουσιαστούν ποικίλοι τρόποι με τους οποίους η επιστήμη της αρχαιολογίας προσεγγίζει τη σχέση αυτή (τοπογραφία, εικονογραφία, εργαστηριακή ανάλυση παλαιοβοτανικού υλικού και μελέτη του παλαιοπεριβάλλοντος).

Για τις θεματικές ξεναγήσεις θα πρέπει να προηγηθεί επικοινωνία με την Εφορεία Αρχαιοτήτων Σερρών για δήλωση συμμετοχής.

**Ημερομηνία εκδήλωσης:**

23-24 Μαΐου 2025

**Ώρα εκδήλωσης:** 11.00

**Σημείο συνάντησης:**

Αρχαιολογικός χώρος Αμφίπολης, Βασιλική Α και Αρχαία Γέφυρα

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Νικολέτα Πυλαρινού: 6974715354

Ευθύμιος Ρίζος: 6952011169

**ΠΕΡΙΦΕΡΕΙΑΚΗ ΕΝΟΤΗΤΑ ΤΡΙΚΑΛΩΝ**

**Εφορεία Αρχαιοτήτων Τρικάλων**

Η Εφορεία Αρχαιοτήτων Τρικάλων συμμετέχοντας και φέτος στην επικοινωνιακή δράση της Διεύθυνσης Αρχαιολογικών Μουσείων, Εκθέσεων και Εκπαιδευτικών Προγραμμάτων του ΥΠ.ΠΟ. «Πράσινες Πολιτιστικές Διαδρομές 2025» διοργανώνει σε συνεργασία με τον κοινωφελή οργανισμό Ambelli.org, μουσική εκδήλωση στον υπαίθριο χώρο του Τεμένους Οσμάν Σαχ, την Κυριακή 25 Μαΐου 2025, ώρα 19.00.

Το πρόγραμμα της εκδήλωσης περιλαμβάνει βυζαντινές μελωδίες αλλά και μουσική από το ελληνικό παραδοσιακό και έντεχνο ρεπερτόριο, με τη συμμετοχή χορωδίας και μουσικού σχήματος.

**Ημερομηνία εκδήλωσης:** Κυριακή 25 Μαΐου 2025

**Ώρα εκδήλωσης:** 19.00

**Σημείο συνάντησης**: Στον υπαίθριο χώρο του Τεμένους Οσμάν Σαχ

**Τηλέφωνο/Όνομα επικοινωνίας για το κοινό στη διάρκεια του εορτασμού:** 2431076647, Ευαγγελία Ντάφη, Ιωάννα Πάλλα

**ΠΕΡΙΦΕΡΕΙΑΚΗ ΕΝΟΤΗΤΑ ΦΘΙΩΤΙΔΑΣ**

**Εφορεία Αρχαιοτήτων Φθιώτιδας-Ευρυτανίας**

1. Η Εφορεία Αρχαιοτήτων Φθιώτιδος και Ευρυτανίας συμμετέχει στην επικοινωνιακή δράση «Πράσινες Πολιτιστικές Διαδρομές» 2025 διοργανώνοντας περίπατο κα θεματική ξενάγηση στον αρχαιολογικό χώρο του Κάστρου Λαμίας, με θέμα «Τί συμβαίνει στο Κάστρο της Λαμίας; Περπατώ και μαθαίνω». Η δράση απευθύνεται κυρίως σε μαθητές των τελευταίων τάξεων του Δημοτικού Σχολείου, των Γυμνασίων και Λυκείων, αλλά και στο ευρύ κοινό. Αφορά στην ιστορία του Κάστρου Λαμίας και τα έργα αποκατάστασης που εκτελούνται σε αυτό. Προϋπόθεση συμμετοχής είναι η έγκαιρη τηλεφωνική δήλωση συμμετοχής των ενδιαφερόμενων (μέχρι 19-05-2025), προκειμένου να οργανωθούν ομάδες, στο τηλ.: 22310-47628/9, εσωτ. 226 (υπεύθυνη εκδήλωσης: Αλεξία Υφαντή). Η δράση θα πραγματοποιηθεί στον αρχαιολογικό χώρο του Κάστρου Λαμίας, Πέμπτη και Παρασκευή 22 και 23 Μαΐου 2025, ώρα: 9.30-13.00.

**Ημερομηνία εκδήλωσης:**

Αρχαιολογικός χώρος Κάστρου Λαμίας

Πέμπτη, 22 και Παρασκευή, 23 Μαΐου 2025

**Ώρα εκδήλωσης:**

Αρχαιολογικός χώρος Κάστρου Λαμίας:

* 1. -13.00

**Σημείο συνάντησης:**

Αρχαιολογικός χώρος Κάστρου Λαμίας

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Κάστρο Λαμίας: Αλεξία Υφαντή, αρχαιολόγος ΕΦΑΦΕΥ,

τηλ. 22310 47628-9, εσωτ. γρ. 226

Η Εφορεία Αρχαιοτήτων Φθιώτιδος και Ευρυτανίας συμμετέχει στην επικοινωνιακή δράση «Πράσινες Πολιτιστικές Διαδρομές» με τις εξής δράσεις:

1. Διοργάνωση δράσης, με τη συνεργασία της ΕΦΑ Φθιώτιδας και Ευρυτανίας και του Δήμου Δομοκού, με τίτλο: «Ιστορικός και αρχαιολογικός περίπατος στην αρχαία οχύρωση της Πρόερνας, γνωρίζω τον τόπο μου και την ιστορία του». Η δράση απευθύνεται κυρίως σε μαθητές των νηπιαγωγείων και των πρώτων τάξεων του Δημοτικού, αλλά και στο ευρύ κοινό. Με σκοπό την καλύτερη οργάνωση της εκδήλωσης παρακαλούμε να μας ενημερώσετε για τη συμμετοχή με έγκαιρη τηλεφωνική δήλωση των ενδιαφερόμενων (μέχρι 14-05-2023), στο 2231047628/ εσωτ 222 (υπεύθυνη εκδήλωσης: Κων/να Ψαρογιάννη). Η δράση θα πραγματοποιηθεί στον αρχαιολογικό χώρο της Πρόερνας, στο Νέο Μοναστήρι Δ. Δομοκού την Πέμπτη 22 Μαΐου 2025, ώρα: 9.30-13.30.

**Ημερομηνία εκδήλωσης:** Πέμπτη 22/05/2025

1. **Ώρα εκδήλωσης:** 9:30 – 13:30

**Τηλέφωνο/Όνομα επικοινωνίας για το κοινό στη διάρκεια του εορτασμού:** Κωνσταντίνα Ψαρογιάννη 2231047628 /9 ( εσωτ. 222)

**ΠΕΡΙΦΕΡΕΙΑΚΗ ΕΝΟΤΗΤΑ ΦΛΩΡΙΝΑΣ**

**Εφορεία Αρχαιοτήτων Φλώρινας**

Η Εφορεία Αρχαιοτήτων Φλώρινας, συμμετέχει στην επικοινωνιακή δράση του Υπουργείου Πολιτισμού «Πράσινες Πολιτιστικές Διαδρομές 2025» με εκπαιδευτικές δραστηριότητες για μαθητές της πρωτοβάθμιας εκπαίδευσης, με θέμα **«Κυνηγώντας παρέα με την Άρτεμη»**. Η δράση περιλαμβάνει ξενάγηση στο Αρχαιολογικό Μουσείο Φλώρινας με εκπαιδευτικό πρόγραμμα και παιχνίδι, μέσω των οποίων τα παιδιά θα γνωρίσουν τη μοναδικότητα των ευρημάτων και του περιβάλλοντος στο οποίο ανακαλύφθηκαν. Με έμφαση στα στοιχεία του φυσικού περιβάλλοντος που απεικονίζονται σε αρχαία ανάγλυφα, αγγεία κ.ά., θα αλληλεπιδράσουν με τα εκθέματα και θα ευαισθητοποιηθούν για το περιβάλλον και τη φύση. Θα ακολουθήσει ξενάγηση από αρχαιολόγους στον αρχαιολογικό χώρο της Ελληνιστικής πόλης της Φλώρινας, στον λόφο του Αγίου Παντελεήμονα, σε άμεση επαφή με τη φύση της αρχαίας και της σύγχρονης πόλης, με θέα την πεδιάδα της αρχαίας Λυγκηστίδας. Στόχος είναι τα παιδιά να βιώσουν μια εμπειρία μέσα από την οποία θα αποκομίσουν γνώσεις, θα ψυχαγωγηθούν και θα κινητοποιηθούν για να επισκεφτούν ξανά το μουσείο και τον αρχαιολογικό χώρο.

 **Ημερομηνία εκδήλωσης:** Πέμπτη και Παρασκευή 22-23/5/2025

**Ώρα εκδήλωσης:** 09:00 ως 14:00

**Σημείο συνάντησης:** Αύλειος χώρος Μουσείου

**Τηλέφωνο/Όνομα επικοινωνίας για το κοινό στη διάρκεια του εορτασμού:** 23850 28206 Χριστίνα Ζιώτα

**ΠΕΡΙΦΕΡΕΙΑΚΗ ΕΝΟΤΗΤΑ ΧΑΛΚΙΔΙΚΗΣ**

**Εφορεία Αρχαιοτήτων Χαλκιδικής**

Στο μετοχιακό συγκρότημα των Νέων Φλογητών μικροί/ες μαθητές/ριες θα συμμετάσχουν στο Βιωματικό Εργαστήρι διακόσμησης κεραμικών που θα υλοποιήσει η Εφορεία Αρχαιοτήτων Χαλκιδικής και Αγίου Όρους, στο πλαίσιο του εορτασμού των «Πράσινων Πολιτιστικών Διαδρομών 2025». Με προσκεκλημένη εξειδικευμένη κεραμίστρια οι μικροί επισκέπτες θα γνωρίσουν και θα πειραματιστούν με τις βασικές τεχνικές διακόσμησης, εφυάλωσης και ψησίματος των αντικειμένων κεραμικής τέχνης. Πηγή έμπνευσης για τις δημιουργίες τους θα είναι θέματα και διακοσμητικά μοτίβα, όπως γιρλάντες, άνθη και φυτά, που κοσμούν πολλά εκθέματα του Μουσείου Βυζαντινού Πολιτισμού στα Νέα Φλογητά.

**Ημερομηνία εκδήλωσης:** Παρασκευή 23 Μαΐου 2025

**Ώρα εκδήλωσης:** 10.00-13.00

**Σημείο συνάντησης:** Μετοχιακό Συγκρότημα Νέων Φλογητών Χαλκιδικής

**Τηλέφωνο/Όνομα επικοινωνίας για το κοινό στη διάρκεια του εορτασμού:** Α. Πολυζούδη και Ν. Μερτζιμέκης, αρχαιολόγοι της Εφορείας Χαλκιδικής και Αγίου Όρουςτηλ. γραφείου: 2310285163 κινητό: 6945712504 και 6976227965

**Εφορεία Παλαιοανθρωπολογίας-Σπηλαιολογίας, Γραφείο Β. Ελλάδας**

Η Εφορεία Παλαιοανθρωπολογίας–Σπηλαιολογίας (Γραφείο Β. Ελλάδας), στο πλαίσιο της δράσης «Πράσινες Πολιτιστικές Διαδρομές 2024» και σε συνεργασία με τοπικούς φορείς, διοργανώνει εκδηλώσεις στον αρχαιολογικό χώρο του Σπηλαίου Πετραλώνων:

 **Κυριακή 25 Μαΐου 2025**

Πρόγραμμα επιμέρους δράσεων για ενήλικες και παιδιά που θα περιλαμβάνει:

* Περιήγηση στο σπήλαιο και στο μουσείο, με δήλωση συμμετοχής.
* Παραδοσιακούς χορούς, προσφορά τοπικών εδεσμάτων από τους συμμετέχοντες συλλόγους και προϊόντων ελιάς από τοπικές επιχειρήσεις
* Εικαστικά εργαστήρια
* Φύτευση ελαιοδέντρων από τα παιδιά, στον περιβάλλοντα χώρο του σπηλαίου.

Η δράση αποσκοπεί στην προώθηση της σύνδεσης του φυσικού και πολιτιστικού περιβάλλοντος με την τοπική κοινωνία στο πλαίσιο της βιώσιμης ανάπτυξης και της προστασίας του τοπικού φυσικού και πολιτιστικού αποθέματος.

Η είσοδος στο Σπήλαιο και στο Μουσείο Πετραλώνων είναι ελεύθερη για τους συμμετέχοντες στην εκδήλωση.

**τηλέφωνο επικοινωνίας για το κοινό:** 2310-410185

**Όνομα:** Χ. Μιχελάκη, Μ. Χατζηγιαννάκη

**ΠΕΡΙΦΕΡΕΙΑΚΗ ΕΝΟΤΗΤΑ ΧΑΝΙΩΝ**

**Εφορεία Αρχαιοτήτων Χανίων**

Α. Στο πλαίσιο των «Πράσινων Πολιτιστικών Διαδρομών» για το έτος 2025, η Εφορεία Αρχαιοτήτων Χανίων διοργανώνει το Σάββατο 24/05/2025 ξενάγηση στον γραφικό και κατάφυτο οικισμό Γαρίπα των Περιβολίων, με διάσπαρτα στοιχεία βενετσιάνικης αρχιτεκτονικής. Ο οικισμός ανήκε στην επικράτεια της βενετικής οικογένειας ευγενών Βιάρο, η οποία και συμφώνησε με τις τοπικές αρχές να κατασκευαστεί στο υψηλότερο σημείο του Γαρίπα, η κύρια δεξαμενή του υδραγωγείου των Χανίων. Η περιήγηση στον οικισμό προτείνει τη γνωριμία με τα μνημεία που συνδέονται με την οικογένεια Βιάρο, ξεκινώντας από τον διπλό ιερό ναό των Αγίων Δημητρίου & Παντελεήμονα και συνεχίζοντας με τα κατάλοιπα της έπαυλης Βιάρο και της κρήνης, σε ένα ειδυλλιακό τοπίο με πλατάνια.

 **Ημερομηνία εκδήλωσης:** Σάββατο 24/05/2025

**Ώρα εκδήλωσης:** 11:00 π.μ.

**Σημείο συνάντησης:** Στον αύλειο χώρο του ναού των Αγίων Δημητρίου & Παντελεήμονα (οικισμός Γαρίπας, Περιβόλια)

**Τηλέφωνο/Όνομα επικοινωνίας για το κοινό στη διάρκεια του εορτασμού:**

Χρύσα Μπούρμπου: 28210-53033

Ιωάννης Φαντάκης: 28210-44418

**Β.** Η Εφορεία Αρχαιοτήτων Χανίων σε συνεργασία με τον Πολιτιστικό και Αναπτυξιακό Σύλλογο «Πέργαμος» και την υποστήριξη του Δήμου Πλατανιά, διοργανώνει για το ευρύ κοινό ενημερωτική εκδήλωση για τις αρχαιότητες στην περιοχή Βρυσών Κυδωνίας, την Κυριακή 25-05-2025 στις 10:00΄, που θα περιλαμβάνει:

Α) Σύντομη ομιλία για τον αρχαιολογικό χώρο Βρυσών από την αρχαιολόγο της Εφορείας κ. Ευθυμία Κατάκη, στο κτήριο του Αγροτικού Συνεταιρισμού Βρυσών και

Β) Πεζοπορική διαδρομή σε τμήμα του Μονοπατιού Ρ2 μέσα από το «Φαράγγι της κατσούνας» που διασχίζει τον κηρυγμένο και οριοθετημένο αρχαιολογικό χώρο (ως την εκκλησία του Άη Γιώργη με την υπέροχη θέα) και επιστρέφει στο χωριό κυκλικά.

Θα ακολουθήσει κέρασμα του Πολιτιστικού Συλλόγου.

Οι συμμετέχοντες θα πρέπει να έχουν κατάλληλη ένδυση και υπόδηση, να κρατούν καπέλο, νερό, ελαφρύ σνακ και προαιρετικά ειδικό μπαστούνι.

Η διαδρομή είναι περίπου 2,5-3χλμ., ανηφορική αρχικά, με βαθμό δυσκολίας 1/5 (2/5 όλο το μονοπάτι Ρ2). Θα συνοδεύσει κλιμάκιο του Ερυθρού Σταυρού.

**Ημερομηνία εκδήλωσης:** 25-05-2025

**Ώρα εκδήλωσης:** 10:00΄

**Σημείο συνάντησης:** Πλατεία Βρυσών Δήμου Πλατανιά

**Τηλέφωνο/Όνομα επικοινωνίας για το κοινό στη διάρκεια του εορτασμού:**

κ. Μαντώ Χωραφάκη, Πρόεδρος τουΠολιτιστικού και Αναπτυξιακού Συλλόγου «Πέργαμος»

κιν. 6978065854